Vlada Republike Srbije je na sednici održanoj 18. oktobra 2007. godine usvojila Memorandum o budžetu i ekonomskoj i fiskalnoj politici u 2008. godini sa projekcijama za 2009. i 2010. godinu. Memorandum sadrži okvir za sprovođenje ekonomske i fiskalne politike i strukturnih reformi u narednom trogodišnjem periodu. Ovo je ujedno prvi korak ka usvajanju budžeta za 2008. godinu.\nOsnovni ciljevi ekonomske politike su održanje makroekonomske stabilnosti i nastavak privrednog rasta i zaposlenosti. Numerički ciljevi su rast BDP-a po prosečnoj godišnjoj stopi od 6,3%, smanjenje inflacije na 4% u 2010 . godini, kao smanjenje trenutno visokog deficita tekućeg bilansa sa 14,7% BDP-a u 2007. godini na 11% BDP-a u 2010. godini.\nDa bi se postigli ovi ciljevi za 2008. godinu prema Memorandumu predviđa se smanjenje učešća ukupne javne potrošnje u BDP-u za 1,2 procentna poena, pri čemu se učešće budžeta Srbije u BDP-u smanjuje za 1 procentni poen. Ključne mere za smanjenje učešća javne potrošnje su: zadržavanje realnog nivoa fonda plata budžetskih korisnika tokom 2008. godine na nivou koji će biti dostignut krajem 2007. godine, smanjenje budžetskih subvencija za 5% i investicija za oko 10% u odnosu na 2007. godinu. Dodatno će biti smanjeno učešće javne potrošnje u BDP-i u periodu 2009-2010. za oko 0,8 procentnih poena.\nMemorandum takođe sadrži program strukturnih reformi privrede, čija realizacije će obezbediti uskalđivanje privrednog sistema Srbije sa EU. Najvažniji zadaci Vlade RS u periodu 2008-2010. godina su: završetak privatizacije društvenih preduzeća i državnih banaka i osiguravajućih društava, nastavak restrukturiranja i početak privatizacije javnih preduzeća, unapređenje poslovne klime i konkurentskog ambijenta, kao i napredak javnih finansija i državne uprave.


Učesnici Procesa Brdo-Brioni usvojili su Deklaraciju kojom potvrđuju značaj saradnje i dobrosusedskih odnosa na Zapadnom Balkanu. Takođe, pozivaju Evropsku uniju da ubrza prijem svih zemalja Zapadnog Balkana u svoju zajednicu.\n“Proces Brdo-Brijuni je povećao svesnost država članica EU i institucija o značaju bržeg proširenja na zemlje Zapadnog Balkana. Istaknuta je potreba da se oporavak od posledica pandemije koristi kao šansa za zelenu i digitalnu tranziciju koja će voditi ka održivom razvoju, nudeći šanse mladim generacijama”, navodi se u Deklaraciji.\n“Kao deo Evrope, Zapadni Balkan ima pravo i odgovornost da bude u korak sa razvojem članice EU koliko god je moguće. Mi lideri Procesa Brdo-Brioni zalažemo se za zajedničku viziju Evrope, celovite, slobodne i u miru. Podvlačimo našu posvećenost miru i stabilnosti, uključujući dobre susedske odnose”, navode lideri.\nIstiču kako je “Zapadni Balkan deo Evrope i ujedinjavanje Evrope nije okončano bez Zapadnog Balkana. Članstvom u EU, “granice između država članica postaju manje važne, a to omogućava širi prostor za koegzisetenciju pluralnosti i nacinalnih identiteta”.\nNavodi se kako je “proširenje EU na regiju Zapadnog Balkana od političkog, bezbednosnog i ekonomskog interesa za EU, geopolitička potreba i najvažniji politički preduslov za stabilnu, prosperitetnu i održivu budućnost Evrope.\n“EU bi se aktivnije trebala uključiti u Zapadni Balkan i ohrabriti zemlje da što pre ispune uslove za članstvo. Svaki partner je svestan da mora usvojiti i primeniti potrebne reforme, pogotovo na pravnom polju, demokratizaciji i ekonomiji. Kapacitet EU je dovoljan da primi Zapadni Balkan kao nove članice”, naveli su lideri.\nNa kraju Deklaracije, pozdravljena je namera Slovenije da održi Samit EU-Zapadni Balkan tokom svog predsedavanja EU.\nTurska: Erdogan i Rouhani razgovarali o Palestini – Čavušoglu traži jedinstvo OIC\nKosovo: Osmani će učestvovati na sastanku predsednika država procesa Brdo-Brioni u Sloveniji


Inflacija u Srbija veća od očekivane, referentna kamatna stopa ostaje ista | Nova Ekonomija\nInflacija u Srbija veća od očekivane, referentna kamatna stopa ostaje ista\nReferentna kamatna stopa je zadržana na nepromenjenom nivou od jedan odsto, saopštila je Narodna banka Srbije (NBS). Prema oceni Izvršnog odbora Narodne banke Srbije (NBS) inflacija će tokom prvog tromesečja ove godine biti oko nivoa zabeleženog krajem prošle godine (7,9 odsto u decembru), a možda i blago iznad njega.\nTo je više nego što se ranije predviđalo, kako bi inflacija na početku 2022. godine mogla da iznosi šest do sedam odsto.\nNBS takođe predviđa da bi do drugog tromesečja ove godine inflacija trebalo da uspori i da nastavi kretanje ka ciljanoj vrednosti (3,0 ± 1,5%) koju može dostići krajem godine.\nU sapštenju NBS se navodi da je na rast međugodišnjr inflacije najviše uticalo povećanje svetske cene energenata, zastoj u snabdevanju, povišene cene transporta na globalnom nivou, ali i suša koja se odrazila na cene neprerađenje hrane.\nInflacija se u decembru popela na 7,9 odsto\n"U kratkom roku ublažavanju daljeg rasta cena trebalo bi da doprinesu i mere Vlade Srbije u pogledu privremenog ograničavanja cena osnovnih životnih namirnica i električne energije za privredu", stoji u saopštenju.\nTri četvrtine inflacije u 2021. godini su bile opredeljene cenom hrane i energenata na koje monetarna politika ne može da utiče.\nS druge strane, bazna inflacija (kada se ne računa cena hrane, energije, alkohola i cigareta), na koju mere monetarne politike više utiču, bila je znatno niža od ukupne inflacije i prethodnih meseci i iznosila je oko 3 odsto međugodišnje.\nNa sednici Izvršnog odbora NBS odlučeno je da se referentna kamatna stopa zadrži na nivou od jedan odsto.\nNBS ističe da opreznost u vođenju monetarne politike nalažu i kretanja na međunarodnom robnom i finansijskom tržištu.\nDešavanja na međunarodnom finansijskom tržištu, a time i tokove kapitala prema zemljama u usponu, uključujući Srbiju, i dalje će u najvećoj meri opredeljivati odluke vodećih centralnih banaka odnosno Evropske centralne banke i Sistema federalnih rezervi, piše u saopštenju.\nOve centralne banke još uvek nisu povećale osnovne kamatne stope, ali su donele odluku da u narednom periodu smanjuju obim dodatne likvidnosti koju ubrizgavaju u finansijski sistem u okviru svojih programa kvantitativnog popuštanja.\nSrbija je u 2021. godini ostvarila realni rast bruto domaćeg proizvoda od 7,5 odsto "što je iznad očekivanja Narodne banke Srbije i doprinosi povoljnijoj osnovi za rast u ovoj godini", saopštila je ova institucija.\nOvo je rezultat rasta aktivnosti u uslužnim sektorima i građevinarstvu i industriji, uprkos i dalje prisutnim izazovima u pogledu zastoja u globalnim lancima snabdevanja, a negativan doprinos rastu potekao je jedino od poljoprivredne proizvodnje, koja je usled suše zabeležila pad od 5 odsto.


Proslavljeni igrač se vratio na teren posle tri nedelje i povrede Ahilove tetive, i to na kakav način! Postigao je oba gola na ovom duelu, te je tako pokazao da se nalazi u vrhunskoj formi.\nSlavlje Zlatana Ibrahimovića\nZlatan je prednost timu iz Los Anđelesa doneo u 33. minutu iz penala, a taj pogodak će pamtiti do kraja života, pošto je zahvaljujući njemu postao najefikasniji švedski fudbaler u istoriji. Došao je Ibra do 514. gola u karijeri, čime je pretekao Gunara Nordala, legendu Milana iz 50-ih godina, sa kojim je do ovog meča delio prvo mesto.\nAli, nije na tome želeo da se zaustavi sjajni Ibrahimović, već je do kraja meča postigao još jedan pogodak. U 66. minutu je dosuđen još jedan penal za LA Galaksi, a Zlatan je na delu demonstrirao majstorstvo.\nZaleteo se ka lopti i činilo se da će ponovo šutnuti jako i pocepati mrežu. Međutim, švedski napadač je izveo "panenku", te je tako ponovo nasamario golmana Portlanda Džefa Atinelu.\nNa taj način je došao do trećeg gola u novoj sezoni, a prethodne je postigao 22.


Poslednjih godina Srbija i te kako vodi računa o svojoj železnici, jer smo obnovili više od 550 kilometara magistralnih i regionalnih pruga, gradimo prvu brzu prugu u ovom delu Evrope, Beograd-Budimpešta, a ukupna ulaganja u ovom sektoru, realizovana i planirana, iznose više od pet milijardi evra. Jednom rečju, gradeći modernu železnicu, u isto vreme gradimo modernu i razvijenu Srbiju", kaže Mihajlovićeva.\n"Ono šta radnici na železnici i sami mogu da vide i u šta mogu biti sigurni, to je da država danas ima sasvim drugačiji odnos prema železnici nego za vreme nekih prethodnih vlada, koje nisu obnavljale ni kilometar pruga godišnje i koje su nebrigom o železnici doprinele da voz više ne bude omiljeno prevozno sredstvo. Danas se to menja, srpskim prugama saobraćaju novi vozovi, postojeće pruge se rekonstruišu i vraćaju na projektovane brzine, a gradimo i neke potpuno nove, koje će biti na ponos svih građana", navodi Mihajlovićeva.\n"Sve što smo postigli, i u modernizaciji, i u reformi železnice, koju su pohvalile sve međunarodne organizacije, postigli smo zahvaljujući saradnji i razumevanju i sa sindikatima i sa zaposlenima na železnici.\nTako će biti i ubuduće, jer samo zajedno možemo železnicu vratiti na mesto koje joj pripada.\nTakođe, želimo da sve ono što danas radimo bude istovremeno i poziv mladim ljudima da upisuju škole i fakultete za zanimanja na železnici, a mi ćemo se potruditi da železnica bude takva da im bude motiv da na njoj rade i da ostaju u svojoj zemlji", kaže Mihajlovićeva.\nizvor: agencije, foto: victoraf, Pixabay\nap vojvodina brza pruga Novi Sad pruga srbija voz


Tag / Era Ojdanić / Vesti online\n"Pre bih se obesio nego imao seks sa Radojkom"\nPopularnom pevaču Eri Ojdaniću nije bilo svejedno kada je čuo da ga koleginica Radojka Adžić, alijas Dara Bubamara, opanjkava u emisiji "Amidži šou".\nS. Đ 0 komentara\n10 + 10 sa Erom Ojdanićem\nU rubrici 10+10 sa zvezdama smo razgovarali sa pevačem Erom Ojdanićem koji nam je o sebi rekao neke stvari koje do sada možda niste znali.\nSvekar joj platio silikone: Ovo je snajka Ere Ojdanića\nMakedonci zabranili srpsku muziku!\nMakedonske televizije i radio stanice od 1. oktobra nemaju pravo da emituju srpsku muziku. Ova zabrana se odnosi i na muziku u kafanama, na svadbama i sličnim veseljima.\nMaca poručila Zoranu: Uđi u "Parove" i sve ih pobij!\nPosle vesti da Zoran Marjanović, muž ubijene pevačice ulazi u rijati Parovi, podigla se velika prašina.


Prijava za dodatnih 20 evra počinje sutra! Evo kako do nove pomoći države\nMinistar Mali je podsetio je da je za samo tri dana u novembru isplaćeno više od 5,7 miliona građana koji su dobili po 30 evra\n-Građani koji su se u maju prijavili za novčanu pomoć u iznosu od dva puta po 30 evra, kao i korisnici penzija, primaoci novčane socijalne pomoći i lica u Zavodu za izvršenje krivičnih sankcija, ne treba da se prijavljuju za 20 evra dodatne pomoći države, koji će im biti automatski isplaćena u decembru -rekao je Mali.\nZa tri dana isplaćeno više od 5,7 miliona građana\n-Nakon unošenja ličnih podataka biće im zavedena prijava čiji će status moći da provere na navedenom portalu.\nNakon obrade prijave, prijavljeni građani će iznos dopunske novčane pomoći moći da podignu sa svog ili namenskog računa -objasnio je ministar finansija.\nTreći paket podrške privredi i građanima\n-Država je ponovo sve svoje obaveze ispunila kako je i obećano, bez dana kašnjenja i još jednom je pokazala da je srpska ekonomija stabilna, da imamo dovolkjno novca i da građani Srbije mogu da veruju svojoj državi -naveo je Mali.\n-Tri paketa podrške su direktno uticala na povećanje likvidnosti privrednih subjekata i olakšala im poslovanje. Istovremeno, kroz direktna davanja stanovništvu podstaknuta je domaća tražnja, čime se indirektno utiče na ekonomsku aktivnost - istakao je ministar.\nOn je podsetio i da naši najstariji sugrađani mogu da očekuju još po 20.000 dinara u februaru naredne godine, što je predviđeno i budžetom za 2022. godinu.\nSto evra za mlade: Za 12 sati prijavilo se gotovo 250.000 građana\nDanas 122.000 ljudi dobija po 10.000 dinara\nevri državna pomoć za građane Siniša Mali 20 evra\nKatar je spreman za dolazak Srbije! Trobojka se se ponosno vijori u Dohi! (FOTO)\nTo je taj dan: 100 evra dobija onaj ko 16 godina ima danas\nEvo kada mladima stiže 100 evra: Ministar predstavio zakon i uslove\nZadnji voz za 100 evra za mlade: Od čega zavisi ko dobija novac


Udruženje osiguravača Srbije ne odustaje od Konferencije “Srpski dani osiguranja” – Plodna Zemlja\nSrpski dani osiguranja 2019. u Aranđelovcu\nČetvrti Srpski dani osiguranja biće održani onlajn 26. novembra, a tema će biti pandemija iz svih mogućih uglova – osiguravača, reosiguravača, banaka, zdravstvenih institucija. Odgovoriće na pitanja kako korona utiče na osiguranje u svetu, da li su i koliko domaći osiguravači siguran partner u uslovima velikih kriza, da li treba menjati zakone, koja je nova uloga Zaštitnika građana, kako razvijati bespapirno poslovanje, koje su prednosti, a koje mane rada od kuće. Nezaobilazna tema, svakako, biće i buduća organizacija putovanja, kako iz ugla porodice, tako i iz ugla turističkih agencija i osiguravajućih društava.\nOvim rečima, Duško Jovanović, generalni sekretar Udruženja osiguravača Srbije najavio je tradicionalne susrete osiguravača.\n“Od početne ideje da okupi poznavaoce tržišta osiguranja, Konferencija “Srpski dani osiguranja” prerasla je u najveći regionalni skup koji je u celini posvećen osiguranju. Cilj je unaprediti tržište, razvijati struku i doprineti bržem i boljem prilagođavanju domaćih igrača savremenim pravilima i trendovima, što je u interesu svih, ponajviše građana. Čini se da ovo posebno dobija na težini ove godine, zbog pandemije virusa Covid-19 koji nam je u potpunosti promenio svakodnevni život. Ali, ni u takvim uslovima, organizator, Udruženje osiguravača Srbije, ne odustaje od Konferencije, iako su slični skupovi u regionu, svi do jednog otkazani“, ističe Duško Jovanović.\nSrpski dani osiguranja su krovni skup ovog sektora i najbolja prilika da se napravi presek stanja na tržištu Srbije, uporedi sa standardima u regionu i EU i da se učesnici upoznaju sa neophodnim promenama u regulativi. Na Srpskim danima osiguranja, za istim stolom su strani predavači, regulatori domaćeg tržišta, predstavnici struke i osiguravajućih društava.\n“Ove godine želimo da pošaljemo posebnu poruku da život mora da ide dalje i da treba da se spremimo za nove izazove koji su pred nama”, poručio je Duško Jovanović, generalni sekretar Udruženja osiguravača Srbije.\n“Uticaj pandemije COVID-19 na osiguranje od autoodgovornosti” NIŽA frekvencija saobraćajnih nezgoda ZAUSTAVILA trend rasta iznosa šteta u osiguranju


Evropa u mom dvorištu II - KruševacGrad\nPiše: Nenad Krstić\nMnogo volim kada naši ljudi, koji žive u inostranstvu, dodju u zavičaj na odmor pa ne mogu da se načude kako je ovde te ovako, te onako, pa kada počnu da pričaju kako je tamo sve sredjeno, kako sve funkcioniše, poštuju se zakoni, propisi I raznorazna pravila…kao da nisu nikada živeli ovde. Što je najgore, uglavnom su i u pravu. Naši ljudi su izvesno sposobni da se veoma brzo prilagode, pokažu i dokažu u uredjenim sistemima, kakvi su u evropskim zemljama uglavnom\nKažu da ni ti evropljani nisu baš rodjeni takvi ali da su dobro naučili da ako ne urade nešto kako je propisano, sledi kazna. U evropskim zemljama zakoni moraju da se poštuju a porezi da se plaćaju. Njihova deca se još od malih nogu uče da imaju domaćinski odnos prema državi jer ona brine o svom stanovništvu, omogućuje im pre svega zaštitu i sigurnost, dobro školovanje i lečenje, plus sve ostalo što život u njima čini privlačnim drugima, na primer – nama.\nOvde stvari stoje potpuno drugačije – kada se neki zakon donese, prvo se traži “rupa“ u zakonu i način da se nekažnjeno zaobidju odredbe koje ne odgovaraju. Propise poštujemo samo kada nam zapreti neka kazna. Poreze ne volimo da plaćamo jer njima upravljaju oni u čije poštenje i stručnost nemamo poverenje. Masovna je pojava da gradjani zakidaju i pljačkaju državu koja im, sa druge strane, ne ostaje dužna već otima bez izvinjenja i tako se vrtimo u krug, pa ko koga zzzzz.\nMožda svi ovi pregovori sa Evropskom unijom o raznim poglavljima budu uzaludni i besmisleni ukoliko ne shvatimo da moramo svi da počnemo da se menjamo – kako mi kao pojednici, tako i ceo sistem, odnosno naša država. Za sada to deluje kao utopija ali ne treba da zaboravimo da smo kao narod sposobni za velika dela, ukoliko smo pravilno vodjeni I usmereni. Ako hoćemo da živimo bolje moramo da krenemo od sebe, da menjamo naš mentalitet a ne da za svoju sudbinu doveka krivimo druge koji su nam, naravno, uvek i za sve krivi.\nNenad Krstić, po obrazovanju lekar, predsednik je Udruženja građana za podršku evropskim integracijama “Evrokontakt“ iz Kruševca, koje postoji od 2007. godine. Bavi se projektnim menadžentom, vodio je više složenih projekata u javno-civilnom partnerstvu koje je finansirala Evropska unija. Predavač je u oblasti upravljanja projektnim ciklusom i strateškog planiranja.\nTekst je deo projekta “Evropa u mom dvorištu – kako članstvo u EU utiče na svakodnevni život građana i građanki” koji se realizuje uz podršku Grada Kruševca\n21.12.2021 0 152\n10.12.2021 0 337\n24. januara 2022., 02:23


Izrael upotrebio „Gvozdenu kupolu“ (video) - 17.08.2019, Sputnik Srbija\nIzrael upotrebio „Gvozdenu kupolu“ (video)\nIzraelska vojska je saopštila da je sistemom protivvazdušne odbrane „Gvozdena kupola“ presrela raketu koja je bila lansirana iz Pojasa Gaze. 17.08.2019, Sputnik Srbija\n© AFP 2021 / MAHMUD HAMSGvozdena kupola\n„Nakon informacija da je proradila sirena za vazdušnu uzbunu u području grada Sderot, identifikovano je lansiranje jedne rakete iz Pojasa Gaze prema izraelskoj teritoriji. Presreo ju je sistem PVO ’Gvozdena kupola‘“, navodi se u saopštenju, koje je objavljeno sinoć.\nUbrzo nakon toga, izraelski avioni su izveli napad na dva objekta Hamasa u Pojasu Gaze.\n„Vojska će nastaviti da deluje protiv svih pokušaja da se nanese šteta izraelskim civilnim licima i smatra Hamas odgovornim za sve događaje koji se dešavaju u Pojasu Gaze“, saopštili su u pres-službi izraelske vojske.\nU petak 16. avgusta su u Pojasu Gaze održani protesti, koji se sprovode već 70 nedelja, svakog petka. Oni su praćeni sukobima sa izraelskom vojskom. Samo juče je bilo povređeno 77 Palestinaca.


Gradilišta prvo u Ulici Modene i kod Banovine - Zeleno svetlo koncesiji za četiri garaže u centru Novog Sada\nNa sednici saziva Skupštine grada većinom glasova usvojen je nacrt četiri ugovora o koncesiji za isto toliko garaža u centru\ngrada u kojima će se, po navodima gradonačelnika Miloša Vučevića, naći 1.130 parking mesta.\nPodzemne garaže u ulici Modene, između zgrade Banovine i Gimnazije Isidora Sekulić i na Trgu Republike, te nadzemnu garažu na uglu Uspenske i Šafarikove ulice, gradiće, održavati i njima 40 godina upravljati konzorcijum koji čine "Best-in parking - holding" iz Beča i "Inobačka" iz Novog Sada.\nInvesticija je procenjena na oko 22 miliona evra, a Vučević je izrazio uverenje da će u naredne tri godine biti završene prve dve podzemne javne garaže u gradskom jezgru.\nSudeći po rečima gradonačelnika, prvo će se graditi podzemne garaže u Ulici Modene i kod zgrade Banovine, jer nije izvodljivo da se u isto vreme grade tri garaže, uključujući onu na Trgu Republike.\nIzgradnja nadzemne garaže u Šafarikovoj ulici počeće kada se reše sva imovinsko-pravna pitanja, a po nacrtu ugovora Novi Sad ima za taj posao dve godine.\nGaraža u Ulici Modene biće minimalnog kapaciteta od 200 vozila, kod Banovine biće mesta za 180, na Trg Republike moći će da se parkira 400 vozila, dok će u Šafarikovoj biti mesta za 350 automobila.


Članci od autora: Narodno pozorište Beograd\nGlumac Pavle Jerinić dobitnik Nagrade "Petar Banićević"\nGlumac Narodnog pozorišta u Beogradu Pavle Jerinić ovogodišnji je dobitnik Nagrade "Petar Banićević" koju dodeljuje Nacionalni teatar.\nRevija predstava „Steriji u čast“ od 8. oktobra do 1. novembra\nPo uzoru na prošlogodišnju uspešnu manifestaciju „Nušiću u čast“, Narodno pozorište će od 8. oktobra do 1. novembra organizovati reviju predstava „Steriji u čast“.\nPredstava „Tašana“ gostuje u Narodnom pozorištu u Beogradu\nAnsambl Narodnog pozorišta „Bora Stanković“ iz Vranja gostuje u Narodnom pozorištu u Beogradu sa dramom Borisava Stankovića „Tašana“, koja će biti izvedena 20. marta u 20.30 na sceni „Raša Plaović“.\nDramska umetnica Anita Mančić dobitnica je Nagrade "Žanka Stokić" koju dodeljuje Narodno pozorište u Beogradu.\nPosle pauze od nepunih 11 meseci, drama Lukasa Berfusa "Seksualne neuroze naših roditelja", u režiji Tatjane Mandić Rigonat, ponovo je, sa izmenama u podeli, uvrštena u dramski repertoar Scene "Raša Plaović".\nItalijanski dirigent Franc Garozo gostuje u Narodnom pozorištu\nPoznati italijanski dirigent Frančesko di Mauro, pod umetničkim imenom Franc Garozo, gostujući je dirigent u operama „Kavalerija Rustikana“ Petra Maskanjija i „Pajaci“ Ruđera Leonkavala, koje će se izvesti 25. februara u 19.30 na Velikoj sceni Narodnog pozorišta u Beogradu.


Novi zakon služiće na čast Srbiji : Nadlanu.com\nNovi zakon služiće na čast Srbiji\nObjavljeno 21. jul 2009. / 00:00:00\nBEOGRAD, 21. jula 2009. (Beta) - Ministar za ljudska i manjinska prava Svetozar Čiplić izjavio je u utorak da će Predlog zakona o nacionalnim savetima nacionalnih manjina služiti na čast Srbiji.\nU načelnoj raspravi o tom zakonskom predlogu, Čiplić je rekao da je cilj predloženih rešenja da se saveti nacionalnih manjina učine što odgovornijim i što boljim mehanizmom u ostvarivanju ustavnih prava nacionalnih manjina.\n"Uz više ili manje odstupanja, predloženi zakon istovremeno predstavlja konsenzus predstavnika nacinalnih manjina", rekao je Čiplić. On je dodao da su u prvoj fazi izrade tog zakona radili eksperti, a u drugoj predstavnici svih izbarnih nacionalnih saveta.\nMinistar je naveo da u Srbiji postoji 16 izabranih saveta, a 28 nacionalnih manjina. Prema njegovim rečima, predviđeno je da nacionalni saveti predstavljaju mehanizam koji bi građanima Srbije omogućio da Ustavom garantovana manjinska prava realizuju kroz manjinsku samoupravu.


Od Srbije zavisi koliko će brzo postati evropska, kaže Ana Brnabić | EurActiv Serbia\nOd Srbije zavisi koliko će brzo postati evropska, kaže Ana Brnabić\nPremijerka Srbije Ana Brnabić rekla je 26. jula da je Beograd posvećen evropskim integracijama i reformama i da od Srbije zavisi koliko će brzo postati evropska. Evropski komesar za proširenje Johanes Han ponovio je da su dijalog i dogovor Beograda i Prištine i rad na vladavini prava ključni za evropski put Srbije.\nJohanes Han je na konferenciji za novinare sa premijerkom Anom Brnabić rekao da ne želi da komentariše unutrašnja dešavanja na Kosovu, ali je izrazio nadu da će tamo uskoro biti održani izbori koji će omogućiti da se obnovi dijalog Beograda i Prištine.\n"Nije dobro da komentarišem domaća dešavanja. Situacija je jasna, nadam se na osnovu najava da će uskoro doći do izbora koji će promeniti političku situaciju na Kosovu što će nam omogućiti da obnovimo dijalog. Za tango je potrebno dvoje. Za to je potrebna politički razjašnjena situacija i nadamo se da će se to desiti što pre", rekao je Han.\nOn je ponovio da su dijalog Beograda i Prištine i postizanje trajnog rešenja ključni za napredak celog regiona.\nNavodeći da je odlazeća Evropska komisija bila posvećena regionu i da je mnogo postignuto, ali da su nedavni događaji bacili senku na taj napredak, Han je rekao da je buduća predsednica EK Ursula fon der Lajen rešena da radi na evropskoj perspektivi Zapadnog Balkana.\nKomesar Han, koji je pre Beograda posetio Skoplje, ponovio je da je sa Severnom Makedonijom ostvaren značajan napredak i dodao da je uveren da će zemlje članice EU u oktobru dati zeleno sveto za početak pregovora sa Severnom Makedonijom ali i sa Albanijom.\nHan je, odgovarajućina pitanja novinara, rekao da ne zna koja će biti njegova naredna funkcija u EK ali da ne krije da bi voleo da ostane u sferi spoljne politike i da misli da bi to bilo korisno.\nPremijerka Brnabić je izrazila žaljenje što je regionalna saradnja prvi put posle mnogo vremena u opadanju, a za to je okrivila kosovske takse i ponašanje Prištine u svojstvu predsedavajućeg nekim regionalnim inicijativama.\n"Pričali smo o dijalogu, koliko je važan i koliko ima posledica to što je prekinut. Nismo ulazili dublje u to jer mi se čini da je rečeno sve što ima da se kaže. Nadam se da će postojati inicijativa koja će omogućiti da Priština preispita svoje stavove i okrene se regionalnoj saradnji a ne onome što ja mislim da je samoizolacija. (Uvođenje taksi) šteti nama u centralnoj Srbiji ali svakako najviše ljudima koji žive na Kosovu", rekla je Brnabić.\nOna je rekla da Srbija razume kakvo je trenutno stanje u EU kao i izazove sa kojima se Unija sreće, ali i da Beograd ostaje "iskreno" posvećen putu evrointegracija.\n"Nije naše kada ćemo postati član EU", ali je naše koliko brzo ćemo postati evropska Srbija u smislu napretka u oblastima ekonomije, vladavine prava i javne administracije, rekla je Brnabić.\n"Čini mi se da smo dosta uradili, bez obzira da li očekujemo novi izveštaj o napretku. To smo uradili zato što iskreno želimo evropsku Srbiju i iskreni smo kada kažemo da su nam u svakom izveštaju važne ocene, ali da su nam preporuke još važnije", rekla je premijerka na konferenciji za novinare u Vladi Srbije.\nPrema njenim rečima, Srbija svakodnevno radi na implementaciji preporuka iz izveštaja Evropske komisije o napretku na putu evrointegracija, "ne radi pukog otvaranja i zatvaranja poglavlja" već zato što je Beograd "iskreno" posvećen reformama.\n"Kada je reč o preporukama koje se tiču rada parlamenta i vladavine prava, Skupština Srbije je razmatrala izvšetaje nezavisnih tela poput Agencije za borbu protiv korupcije, poverenika za informacije od javnog značaja, ombudsmana, što je bila jedna od važnih preporuka. Na izričit zahtev predsednice parlamenta, Vlada Srbije je prestala da šalje skupštini predloge zakona po hitnom postupku", kazala je Brnabić.\nGovoreći o radu na Nacrtu medijske strategije, ona je najavila da će u narednom periodu, u dogovoru sa predstavnicima medijskih i novinarskih udruženja, organizovati još jedan sastanak kako bi bila razmotrena tri ključna pitanja oko kojih je došlo do određenih nesporazuma.\n"Strategija neće biti poslata na usvajanje bez dogovora i konsultacija sa predstavnicima medijskih i novinarskih udruženja, bez toga da svi transparentno znaju šta i zašto menjamo, koja je logika tih promena", navela je Ana Brnabić.\nOna je dodala da ne postoji stabilna, ekonomski konkurentna Srbija bez stabilnog regiona, navodeći da je saradnja sa zemljama okruženja "u najvećem interesu" Srbije.\nKomesar Johanes Han u Beograd je doputovao 25. jula uveče iz Skoplja, i prvo se sastao s predsednikom Srbije Aleksandrom Vučićem. Oni su u Vili "Mir", kako je saopšteo iz kabineta predsednika, razgovarali o stanju na Zapadnom Balkanu i o "budućim koracima Srbije na evropskom putu".\nVučić i Han su "posebno razmotrili zastoj u dijalogu Beograda i Prištine i stanje nastalo posle ostavke premijera privremenih kosovskih institucija Ramuša Haradinaja", na šta je Srbija, ocenio je Vučić, "reagovala smireno i odgovorno".\nVučić je zahvalio Hanu na razumevanju i angažovanju da se "dijalog Beograda i Prištine odblokira", i ponovio da je Srbija "privržena politici mira i saradnje, kako bi sačuvala stabilnost u regionu", navodi se u saopštenju.\nOn je pozvao Srbiju da u vezi sa svojom evropskom integracijom ubrza "reformski proces i da s većom odlučnošću radi na vladavini prava".\nKako je saopšteno, Vučić je čestitao Hanu što ga je Austrija kandidovala za treći mandat u Evropskoj komisiji.\nEvropski komesar Han je 26. jula na Adi Ciganliji u Beogradu gost regionalne manifestacije Sportske igre mladih, privatne inicijative čiji je cilj pomirenje i u kojoj učestvuju osnovci i srednjoškolci iz Hrvatske, BiH i Srbije.


Kancelarija Ambasade SAD: Nema paralele između RS i Kosova | SC Radar\nNe postoje paralele izmeu Republike Srpske i Kosova, poruuju u Kancelariji za odnose s javnou Ambasade SAD u Sarajevu.\nInae, Kancelarija je to saoptila na molbu Tanjuga da prokomentarie i izjavu bonjakog lana Predsednitva BiH Bakira Izetbegovia o Kosovu i eventualne posledice po region.\nKako se navodi, SAD su u potpunosti posveene suverenitetu i teritorijalnom integritetu BiH.\nUpitani kako vide Izetbegovievu izjavu da je BiH trebalo davno da prizna Kosovo, ime se osporava teritorijani integritet Srbije, garanta Dejtonskog sporazuma – odnosno ustavnog popretka i teritorijalnog integriteta BiH, i da li to moe da ugrozi krhke odnose u regionu, u odgovoru se navodi:\n“Stav Vlade SAD po ovom pitanju je jasan. Ne postoje paralele izmedu Republike Srpske i Kosova. BiH je bila suverena i meunarodno priznata drava i pre Dejtonskog sporazuma. SAD i ostale lanice meunarodne zajednice su u potpunosti posveene suverenitetu i teritorijalnom integritetu Bosne i Hercegovine.”\nKako istiu, kao garant Dejtonskog mirovnog sporazuma, i sami srpski zvaninici su javno izrazili posveenost teritorijalnom integritetu BiH.\nU Kancelariji za odnose sa javnou amerike ambasade u Sarajevu istiu da su Republika Srpska i Federacija BiH fundamentalni elementi unutranje politike organizacije BiH.\n“Kao to je dobro poznato, Dejtonski mirovni sporazum i Ustav Bosne i Hercegovine ne nudi prava bilo kojem od dva entiteta da se otcepe od BiH. Postojanje bilo kojeg od dva entiteta je u potpunosti ovisno o postojanju BiH”, zakljuuje u odgovoru.


Rusija i Kina stvaraju novi centar moći - Sputnjik Srbija\nRusija i Kina stvaraju novi centar moći\n21:15 16.10.2016 (osveženo 22:39 16.10.2016) Preuzmite kraći link\nMoskva i Peking nalaze sve više uzajamnog razumevanja zbog suprotstavljanja Vašingtonu, navodi „Blumberg“.\nPoslednjih nekoliko meseci dve zemlje intenziviraju saradnju u oblasti bezbednosti. Rusija i Kina približavaju se u vojnoj oblasti, izvodeći prve zajedničke pomorske vežbe u Južnokineskom moru, i nalaze tačke preseka na diplomatskom polju, na primer, zajednički nastupajući protiv planova SAD da razmeste protivraketni sistem u Južnoj Koreji, navodi agencija.\n„Činjenica da su dve zemlje razgovarale o zajedničkim akcijama na vojnom planu je veoma ozbiljna. Pretnja američkog protivraketnog štita podstiče Kinu i Rusiju ka daljem približavanju. Za njih je politika obuzdavanja, pre svega, obuzdavanje SAD“, smatra viši naučni saradnik na Institutu za Daleki istok Ruske akademije nauka Vasilij Kašin.\nTe akcije pokazuju kako se približavanje lidera dve države Vladimira Putina i Si Đinpinga razvija u formalnije kontakte u oblasti bezbednosti, dodaje „Blumberg “. Sastanak na marginama samita BRIKS-a je četvrti susret Putina i Đinpinga u proteklih godinu dana i dvanaesti susret od stupanja kineskog predsednika na dužnost.\nPrema rečima ruskog predsednika, Rusija i Kina razvile su „jedinstven odnos poverenja i uzajamne podrške“. U Pekingu, zauzvrat, ističu da dve zemlje imaju jednake stavove o ključnim regionalnim pitanjima, uključujući i Siriju i Avganistan.\nTragovi produbljivanja saradnje vidljivi su i van diplomatije. U avgustu je Rusija postala najveći snabdevač Kine naftom. Statistika kineskih carinika beleže rast obima bilateralne trgovine za 3,6 odsto u odnosu na isti period prošle godine, kada je obim saradnje pao za 29 odsto, do 68 milijardi dolara.\n„Uverena sam da je aktivna saradnja veoma važna, međutim Peking i Moskva ispred svega stavljaju sopstvene interese“, izjavila je Sara Lejn, naučni saradnik Kraljevskog ujedinjenog instituta za odbrambene i bezbednosne studije iz Londona.\n„Da bi bile uspostavljene vojne veze sa Rusijom, Đinping u Kini mora da prevaziđe tradicionalnu opoziciju koja se protivi učešću zemlje u međunarodnim operacijama. Istovremeno, nije jasno da li će Peking hteti da pruži značajnu podršku Moskvi u sukobima u kojima interesi Kine nisu tako veliki, na primer, u Siriji i Ukrajini. Što se tiče sirijske krize, ovde se Kina za sada pridržava uravnoteženog pristupa.“\n„Rekli smo Rusima da je Kina, za sada, samo globalna ekonomska, a ne geopolitička sila. Mi se selektivno bavimo problemima međunarodnih žarišta. Za nas je Bliski istok još uvek nepoznato polje borbe globalnih igrača“, smatra viši saradnik Instituta za ruske, istočnoevropske i srednjoazijske studije Kineske akademije društvenih nauka Ženg Ju.\ncentri moći, bezbednost, saradnja, Kina


NENAD ČANAK: Putinova Rusija je ono što je bila Hitlerova Nemačka! - Naša Borba\nNENAD ČANAK: Putinova Rusija je ono što je bila Hitlerova Nemačka!\nPredsednik LSV-a Nenad Čanak, gostujući u sarajevskom Pressingu, optužio je Rusiju da stoji iza dojava o bombama u Srbiji i regionu, uključujući i BiH.\nČanak je rekao da Rusija to radi s ciljem pravljenja novih žarišta nakon invazije na Ukrajinu.Dojave o bombama prvo u Srbiji, a potom u regionu i Bosni i Hercregovini je došla direktno iz Rusije, jer ova država, kaže Čanak, putem sajber napada, a ne tenkovima, kreće u divljaštvo i stvaranje straha, objavio je N1 Sarajevo.\n„Kako mislite da se ne vidi veza kada je čitav region, čitava bivša Jugoslavija, osim Slovenije, pošto je ona drugačija priča, sve ostalo je sistem spojenih sudaova i ne može da se nešto desi na jednom mestu, a da to ne da pozitivne ili negativne rezultate, nažalost obično negativne, i u drugim delovima regiona. Potpuno je jasno da je ovoga trenutka Rusiji Vladimira Putina potrebno da otvori nova žarišta i da napravi nove probleme„, rekao je Čanak. Ministra unutrašnjih poslova Aleksandra Vulina Čanak je okarakterisao kao multilateralnog netalentovanog čoveka čije reči nemaju težinu.\n„Putinova Rusija je ono što je bila Hilterova Nemačka pre 100 godina, to je neprijatelj civilizacije„, dodao je Čanak. Rusija radi sve s ciljem da se narodi na Balkanu međusobno „zakrve“, kako bi se skrenula pažnja sa njihovih zlih aktivnosti, naveo je Čanak, i dodao da Putina ne interesuje Balkan. „Mi smo žetoni u pokeraškoj partiji sa Zapadom, pustiću vam Balkan, neću ga zapaliti, a vi ćete nam pustiti Krim i Donbas na miru„, kaže Čanak.\nPrethodni tekstVUČIĆ: Svega ima, građani da ne prave zalihe, a BIA će se pozabaviti jednim tajkunom\nSledeći tekstALEKSANDAR VULIN: Policija će pojačati kontrolu da spreči izvoz šećera iz Srbije!


Dodik: Čekaćemo priliku, ne odustajemo od formiranja rezervne policije - Sputnjik Srbija\n14:05 24.09.2019 (osveženo 14:13 24.09.2019) Preuzmite kraći link\nDodik je to rekao u Centru za obuku u Zalužanima, kod Banjaluke, gde je svečano postrojena Jedinica Žandarmerije, čime je zvanično predstavljena nova organizaciona jedinica Ministarstva unutrašnjih poslova Republike Srpske. Ona je formirana radi unapređenja bezbednosti Srpske, njenih građana i imovine.\n„Odmah da se zna, razmatraćemo i čekati priliku da se formira rezervni sastav. To je najbolji način čuvanja i odbrane teritorije. Sve što čini Republiku Srpsku, to naiđe na osude političkog Sarajeva i dela međunarodne zajednice, a da se ne uđe ni u suštinu. To nije izvan Dejtona, to je samo limitirano našim materijalnim sredstvima, a ne voljom Sarajeva“, kazao je Dodik, prenela je RTRS.\nPrethodno je načelnik jedinice Žandarmerije MUP-a Srpske Dragoslav Banović predao raport predsednici Republike Srpske Željki Cvijanović.\nNakon postrojavanja Jedinice intonirana je himna Republike Srpske „Moja Republika“.\nCvijanovićeva je istakla da je ovo veliki dan i iskorak u jačanju MUP-a i stabilnosti Republike Srpske.\n„Moramo jačati opštu bezbednost i uvek smo bili ponosni na MUP-u, od rata do danas“, rekla je Cvijanovićeva.\nPremijer Republike Srpske Radovan Višković kazao je da mu je čast i zadovoljstvo što je učestvovao u donošenju odluke o formiranju Jedinice Žandarmerije, te da je ovo istorijski važan potez za Srpsku.\nMinistar unutrašnjih poslova Republike Srpske Dragan Lukač je rekao da je danas prvi put u istoriji promovisana Jedinica Žandarmerije i istakao da je to projekat za budućnost ne samo tog resora, nego i Republike Srpske s ciljem njenog očuvanja i očuvanja bezbednosti građana i njihove imovine.\n„Ova jedinica nije namenjena za ratovanje protiv bilo koga, već za čuvanje Srpske i njenih vrednosti“, naglasio je Lukač.\nFormiranje Žandarmerije usledilo je u okviru reorganizacije interventnih snaga MUP-a radi bržeg i efikasnijeg odgovora na bezbednosne izazove sa kojima se suočava Republika Srpska, uključujući i priliv velikog broja ilegalnih migranata.\nŽandarmerija, Milorad Dodik, Republika Srpska


Navedena sredstva EU namijenjena BiH dio su paketa makro-finansijske pomoći EU\n“Pošte Srpske” tužile su Ministarstvo finansija zbog kršenja ugovora o slanju poslovnih pošiljki, čime su “Pošte”, tvrde, oštećene za više od 50 hiljada KM\nSistem, čije uvođenje bi finansirala Srpska, podrazumijevao bi da poreski obveznici koriste softver direktno povezan sa Poreskom upravom\n13.04.2020. / 14:11\nU Ministarstvu su se potrudili da iznesu optužbe na račun medija, ne pominjući da im je CAPITAL, još prije 11 dana, tražio odgovore o emisiji obveznica\n28.11.2019. / 16:44\nBANJALUKA – Ministar finansija Republike Srpske Zora Vidović rekla je u Narodnoj skupštini da će se zalagati da se u narednoj godini uvede novi fiskalni sistem u Srpskoj koji će platiti država, a ne privrednici, kako se dešavalo 2007. godine\n22.11.2019. / 13:43\nBANJALUKA – Ministarstvo finansija Republike Srpske pripremilo je novi Zakon o poreskom postupku RS u kojem je predvidjelo istu kaznu za poslodavce koji zapošljavaju jednog ili više radnika na crno.\nBANJALUKA – „Pošte Srpske“ odbijaju da danas prime koverte koje građani žele da predaju kako bi učestovali u nagradnoj igri „10 računa izbroji i stan osvoji“, iako je na zvaničnom sajtu nagradne igre javnost obaviještena da je predaja koverti do\nBANJALUKA – Vlada Srpske zacrtala je prije dvije godine da se protiv sive ekonomije bori radničkim karticama, prošle godine je raspisan milionski tender za izradu kartica. Nabavka je u dva navrata poništena, a najnovije rješenje Kancelarije za razmatranje žalbi BiH\nNagradna igra Vlade RS: Uz fiskalni račun do stana\n24.05.2019. / 13:57\nBANJA LUKA, Ministarstvo finansija Republike Srpske organizovaće nagradnu igru sa fondom od 800.000 konvertibilnih maraka, a glavne nagrade biće nekoliko stanova.


Glasanje na parlamentarnim izborima Srbije 2016. godine u Prištini\nParlamentarni i predsednički izbori, koje Srbija organizuje 3. aprila, trebali bi da da budu sprovedeni na isti način kao i referendum, odnosno da Srbi sa Kosova svoje pravo glasa iskoriste putem pošte, Kancelarije za vezu Srbije u Prištini ili na biračkom mestu u nekom od pograničnih gradova u Srbiji.\nOvo je stav Mimoze Kusari Ljilja, šefice parlamentarne grupe pokreta Samoopredeljenje, na čijem je čelu aktuelni premijer Aljbin Kurti.\nSrbija je 16. januara organizovala referendum za promenu Ustava u oblasti pravosuđa, a ovo je bilo prvi put da u srpskim sredinama na Kosovu nisu otvorena biračka mesta kako bi pripadnici srpske zajednice mogli da glasaju.\nTo je bila odluka Vlade Kosova uz obrazloženje da se otvaranjem biračkih mesta na Kosovu za srpske izbore krše Ustav i zakoni Kosova, te da oni koji imaju državljanstvo Srbije svoje pravo glasa mogu da iskoriste putem pošte ili Kancelarije za vezu Srbije sa Kosovom u Prištini.\nSkupština Kosova usvojila Rezoluciju protiv održavanja srpskog referenduma\nOvakvu odluku Vlade su potvrdili i poslanici u Skupštini Kosova 15. januara, uprkos pozivima Međunarodne zajednice da se Srbima na Kosovu omogući glasanje na referendumu koji organizuje Srbija.\nNa kraju su Srbi sa Kosova na referendumu svoje pravo glasa iskoristili u nekom od pograničnih gradova u Srbiji.\nKusari Ljilja je na konferenciji za novinare 17. januara napomenula da je Skupština Kosova usvajanjem Rezolucije protiv održavanja srpskog referenduma, potvrdila da se organizovanjem srpskih izbora na Kosovu narušava suverenitet i Ustav zemlje.\nPodvukla je da druga država na teritoriji Kosova ne može da organizauje izborni proces, bez obzira da li se radi o referendumu, predsedničkim ili paralamentarnim izborima.\n„Postoje metode glasanja. Glasanje kroz odlazak u državu u kojoj se održavaju izbori, poštom ili putem ambasade ili kancelarije za vezu te države. Mogu se izvršiti pripreme sada dva do tri meseca pred izbore u Srbiji, da se sprovedu u ovom obliku, kako bi se stavilo do znanja da je Kosovo teritorijalna celina, nezavisna država i suverena i da je zakon isti za sve, bez izuzetka“, naglasila je Kusari Ljilja.\nŠta kažu politički predstavnici srpske zajednice?\nSa druge strane, politički predstavnici Srba sa Kosova najavljuju recipročne mere, a vlasti iz Beograda “nesagledive posledice”.\nUkoliko Međunarodna zajednica ne pomogne u organizaciji izbora 3. aprila, uvešćemo sve mere reciprociteta, rekao je 16. januara predsednik Srpske liste Goran Rakić, vodeće partije kosovskih Srba koja ima podršku Beograda.\nRakić je ovo izjavio na protestu u Severnoj Mitrovici, na kome su se uglavnom okupili zaposleni u javnim institucijama koje finansira Srbija, kako bi izrazili nezadovoljstvo zbog odluke Vlade Kosova da se referendum ne održi na Kosovu.\nDa će biti “nesagledivih posledica” upozorio je 17. januara i direktor Kancelarije za Kosovo Vlade Srbije, Petar Petković.\n“Ovo što je uradio Aljbin Kurti nosi nesagledive posledice po normalizaciju odnosa”, rekao je Petković za beogradsku TV Prva, napominjući da će zvanični Beograd, u saradnji sa kosovskim Srbima, raditi na organizaciji izbora 3. aprila, kada će se održati predsednički i paralmentarni izbori u Srbiji.\nI predsednik Srbije Aleksandar Vučić je ponovio da će zabrana održavanja referenduma na Kosovu imati “dalekosežne posledice” ali da “ne moraju sve da znaju i sve da čuju".\nNa kakve mere reciprociteta aludira predsednik Srpske liste?\nPredsednik Srpske liste, Goran Rakić, u nedelju, 16. januara, nije precizirao kakve recipročne mere će uvesti kosovskim institucijama, ukoliko se u srpskim sredinama na Kosovu 3. aprila ne održe parlamentarni i predsednički izbori.\n“Mi ćemo to da zovemo reciprocitet. Nikome ne pretimo, mi smo ovde svoj na svome i tražimo samo ljudska prava”, rekao je Rakić.\nKolika su stvarna primanja Gorana Rakića iz Srpske liste?\nNa pitanje novinara da li to znači da će biti i novih barikada na severu, Rakić je odgovorio: “Ne možemo sada hipotetički ništa da kažemo, ali sve je moguće”, te dodao da govori u ime “naroda sa severa Kosova”, a da će sa gradonačelnicima opština sa srpskom većinom južno od Ibra razgovarati u narednim danima.\nNa Kosovu funkcioniše deset opština sa srpskom većinom, ali su one na severu – Severna Mitrovica, Leposavić, Zvečan i Zubin Potok - teritorijalno povezane. Na čelu svih deset opština su gradonačelnici iz redova Srpske liste.\nOn ocenjuje da je takva praksa bila konstruktivan prisup Kosova dijalogu i normalizaciji odnosa sa Srbijom, ali da je zvanični Beograd zloupotrebio "velikodušnost kosovskih institucija" uz provokacije oko suvereniteta i integriteta Kosova.\n“Ova praksa (otvaranje biračkih mesta na Kosovu za izbore u Srbiji) je neustavna. Mislim da bi u budućnosti trebalo da se razjasne ova pitanja, u okviru dijaloga (Kosovo-Srbija), posebno pitanje daljeg održavanja srpskih izbora. Vlada i Skupština Kosova imaju puna ovlašćenja da odluče da li će se (srpski izbori na Kosovu) održati ili ne a da se time ne krši nijedna međunarodna odredba, ukoliko se postupi isto kao u slučaju referenduma“, rekao je Bajrami.\nSličnog mišljenja je i Ehat Miftaraj, izvršni direktor Kosovskog instituta za pravdu.\nOn u izjavi za Radio Slobodna Evropa podseća da su se do sada srpski izbori na Kosovu održavali uz razumevanje između dve strane, koje je bilo zasnovano na postizanju normalizacije odnosa Kosova i Srbije.\n„Međutim, ovakva praksa na neki način narušava pravni i ustavni poredak Kosova. Isti metod, koji je korišćen za referendum, treba da se nastavi i za sledeće izbore, koji će se održati u aprilu na nacionalnom nivou u Srbiji, da se omogući građanima Srbije (na Kosovu) da glasaju putem pošte ili Kancelarije za vezu Srbije u Prištini“, navodi Miftaraj.\nIgor Marković iz organizacije “Aktiv” iz Severne Mitrovice ocenjuje da izjavu predsednika Srpske liste o recipročnim merama prema kosovskim institucijama ne treba shvatiti ozbiljno jer je “ishitrena” i dodaje da je (Goran) Rakić “morao na neki način da se opravda što referendum Srbije nije održan na Kosovu”.\nInače, Goran Rakić je ministar za zajednice i povratak u Vladi Kosova na čelu sa premijerom Aljbinom Kurtijem.\n“Ova ishitrena izjava zvuči samo kao trenutna pretnja. April jeste blizu, ali treba imati u vidu čvrst stav Kurtija prema Beogradu...Ne verujem da će Kurtijeva Vlada aprila dozvoliti da se održe izbori koje bi trebalo da organizuje Republika Srbija”, kaže Marković i ukazuje da se OEBS jasno ogradio da ne može da posreduje u organizaciji izbora bez dozvole kosovskih vlasti.\nIpak, Marković napominje da je neophodno ublažiti retoriku sa obe strane, kako je to tražila i Međunarodna zajednica poslednjih dana.\nKakva je bila ranija praksa oko održavanja izbora Srbije na Kosovu?\nSamo par meseci nakon što je Kosovo 17. februara 2008. godine proglasilo nezavisnost, Srbija je u srpskim sredinama na Kosovu organizovala parlamentarne izbore.\nNa ovim izborima, koji su održani 11. maja 2008. godine, prema podacima Republičke izborne komisije Srbije, na biračkim mestima na Kosovu svoje pravo glasa je iskoristilo oko 90.000 državljana Srbije.\nPralamentarni izbori Srbije na teritoriji Kosova su održani i 2012., 2014., 2016. Poslednji pralamentarni izbori, koje je Srbija organizovala u srpskim sredinama na Kosovu, održani su 21. juna 2020. godine.\nTada je, po ustaljenoj praksi, misija Organizacije za evropsku bezbednost i saradnju (OEBS) na Kosovu prikupljala glasačke listiće. Ova praksa prikupljanja glasačkih listića je ustanovljena 2017. godine, i do sada je postojala dozvola kosvskih vlasti za tako nešto. Nakon zatvaranja biračkih mesta, glasovi sa Kosova su se brojali u Raški i Vranju, pograničnim gradovima u Srbiji.\nBriselski blog: Dijalog Srbije i Kosova koji se ne završava\nMetodom “prikupljanja glasova” na Kosovu su 2017. godine održani predsednički izbori Srbije, a pre toga je Srbija predsedničke izbore na Kosovu organizovala i 2012. godine.\nSrpski lokalni izbori na Kosovu nisu organizovani nakon proglašenja nezavisnosti Kosova 2008. jer je iste godine počeo proces decentralizacije na osnovu plana Martija Ahtisarija, kada su južno od Ibra formirane opštine sa srpskom većinom, Gračanica, Štrpce, Novo Brdo, Klokot, Parteš i Ranilug.\nPlan Martija Ahtisarija je dokument na osnovu kog je Kosovo proglasilo nezavisnost.\nSa druge strane, na severu Kosova su četiri opštine sa srpskom većinom po kosovskom sistemu formirane tek nakon potpisivanja Briselskog sporazuma 2013. godine.\nIako je tada zvanični Beograd pristao da ukine lokalne samouprave po srpskom sistemu, to se nije desilo, pa tako i dalje funkcionišu Privremeni opštinski organi širom Kosova, koji se finansiraju iz budžeta zvaničnog Beograda, a gradonačelnike u opštinama imenuje Vlada Srbije.


„Železnice Srbije“ povećale transport ka lukama › Made-in-Germany.rs\nPreduzeće „Železnice Srbije“ uvećalo je do decembra ove godine ukupan transport ka lukama „Pirej“, „Rijeka“, „Burgas“ i „Bar“ na oko 13.500 prevezenih kontejnera, što u odnosu na prošlu godinu predstavlja rast od 10 posto prilikom uvoza i 3 posto prilokom izvoza.\nNenad Stanisavljević, direktor „Medija centra Železnica Srbije“ istakao je za agenciju „Tanjug“ da je razvoj železničke infrastrukture prema velikim lukama u regionu od izuzetno velikog značaja za ovo preduzeće. Kako kaže, ova godina je značajna za srpske železnice, jer je zabeležena kontejnerizacija pojedinih vrsta tereta koje su se ranije tradicionalno prevozile konvencionalnim železničkim transportom, kao što je izvoz šećera i žitarica.\n– Najveći broj kontejnera, oko 85 posto, stiže železnicom u Srbiju preko luke „Rijeka“, preko luke „Burgas“ nešto više od pet posto, a preko luke „Bar“ oko četiri posto. Broj prevezenih kontejnera na železničko-lučkim pravcima je iz godine u godinu sve veći, a železnički robni prevoz na transportnom tržištu u ovom delu Evrope sve više dobija prednost u odnosu na druge vidove prevoza, posebno vodni. Zbog toga je modernizacija železničke infrastrukture do velikih lučkih centara prioritetan interes železničkih uprava, privrednika i država, jer garantuje efikasan transport robe železnicom sa brodova. Dva su projekta naročito značajna za železničke uprave i privredu. Jedan je tansport do luke „Rijeka“ ili projekat „Marko Polo“, a drugi je transport za Kineze iz luke „Pirej“ za Češku, zbog čega projekti modernizacije pruga na pravcima ka Grčkoj i Mađarskoj sve više dobijaju na značaju – objasnio je Stanisavljević i naglasio da je privreda pokazala izuzetnu zaintresovanost za transport železnicom.\nPo njegovim rečima, pregovori između „Železnica Srbije“ i grčkih, makedonskih, mađarskih, slovačkih i čeških železnica o saobraćaju kontejnerskih vozova za prevoz elektronske opreme firme „Hewlett Packard“ iz grčke luke „Pirej“ za Češku, u saradnji sa kineskom prekookeanskom kompanijom za transport „COSCO“ započeti su još 2012. godine u Atini. Kineska kompanija investirala je velika sredstva u luku „Pirej“ i taj transport ka Češkoj kroz Srbiju, kako kaže, dosta je dobro organizovan, pa je vreme putovanja tih vozova skrećeno za desetak sati u odnosu na prosečno vreme putovanja tretnih vozova kroz našu zemlju.\n– Vozovi iz „Pireja“ za Češku prolaze kroz Srbiju za nekih 12 do 15 sati, što je znatno kraće u odnosu na druge vozove. Cilj je da se smanji zadržavanje na svim granicama i da se maksimalno ubrza prolazak, što je u Srbiji i postignuto. U skladu sa razgovorima vođenim u Atini, na redovnoj Evropskoj konferenciji „Forum Train Europe“ (FTE), koja je održana u martu prošle godine u Ljubljani, ugovoren je saobraćaj voza na relaciji Pirej-Pardubice-Pirej. Dužina tih vozova je oko 500 metara, a nosivost 1.200 tona. Vozovi koji saobraćaju od „Pireja“ na prugama srpskih železnica imaju najviši prioritet u teretnom saobraćaju, što znači da nema zadržavanja na graničnim prelazima i da se transport obavlja po ubrzanom postupku. U periodu od 27. aprila ove godine do 3. decembra preko srpskih pruga saobraćala su 52 takva voza sa oko 1.500 kontejnera – navodi Stanisavljević.\nOd MiG na 13/12/2014 / Transport, Trgovina / Ostavite komentar


PCVesti - Tender za drugog operatera fiksne telefonije\nTender za drugog operatera fiksne telefonije\nby tnewson 13.10.2009\nMinistarka za telekomunikacije i informaciono društvo u Vladi Republike Srbije, Jasna Matić, izjavila je da očekuje da će tender za drugog operatera fiksne telefonije biti raspisan u narednih mesec dana. Na sednici Vlade Srbije usvojena je informacija sa zaključkom o izdavanju nove licence za fiksnu telefoniju na postojećoj širokopojasnoj mreži.\nMinistarka Matić je objasnila da će biti izdata jedna licenca za operatera fiksne telefonije i da početna cena neće biti definisana, već će svako moći da ponudi cenu za koju smatra da je adekvatna i da će u okviru tendera biti organizovana aukcija za najbolje ponuđače.\n“Očekujemo da će telekomunikacioni operatori koji već rade na tržištu biti zainteresovani i za ovu uslugu”, izjavila je ministarka za telekomunikacije i informaciono društvo.\nMinistarstvo za telekomunikacije i informaciono društvo tokom naredne nedelje doneće pravilnik o uslovima konkursa, na osnovu koga će Republička agencija za telekomunikacije raspisati tender.\n“Očekujemo da oglas bude objavljen za najviše mesec dana i da se cela procedura oko izdavanje licence obavi do kraja godine”, naglasila je ministarka Matić.\n|Search:Find More About Tender za drugog operatera fiksne telefonije|\nXerox proglašen vodećom kompanijom u segmentu višefunkcijskih štampača


U centru Banje Luke policijske snage, zabranjen rad lokala i točenje alkohola | Dnevnik.ba\nNa ulicama Banje Luke danas je primjetno jako policijsko osiguranje, u centru grada ne rade ugostiteljski objekti, zabranjeno je točenje alkohola, a dio ulica je blokiran za promet, zbog manifestacija kojima se obilježava Dan RS-a.\nIako ove godine, a nakon odluke Ustavnog suda BiH o neustavnosti 9. siječnja kao Dan RS, u službenom programu nije planiran vjerski dio proslave, a na pozivnicama se više ne spominje "krsna slava RS-a Sveti arhiđakon Stefan", patrijarh srpski Irinej u Sabornom hramu Hrista Spasitelja u Banjoj Luci predvodi svetu arhijerejsku liturgiju, što je bila praksa i ranijih godina. Liturgiji prisustvuju srpski službenici RS-a, ministri u Vladi tog bh. entiteta, predstavnici političkih stranaka sa srpskim predznakom, te, između ostalih, i Darko Mladić, sin haškog optuženika Ratka Mladića.\nU popodnevnim satima najavljen je defile pripadnika policije, vatrogasaca, lovaca i drugih službi te akademija i prijem. Vladu Srbije na obilježavanju neustavnog Dana RS-a u Banjoj Luci, kako je najavljeno, predstavljat će potpredsjednik Vlade i ministar unutarnjih poslova Nebojša Stefanović, kao i ministar obrane Aleksandar Vulin, a prisutan će biti i generalni tajnik predsjednika Srbije Nikola Selaković. Predsjednik Srbije Aleksandar Vučić danas neće biti u Banjoj Luci zbog, kako je rečeno u njegovom uredu, ranije preuzetih obaveza.\nNajavljeno je i prisustvo predsjednika Južne Osetije Anatolija Bilibova, koji će sutra s ministrom za ekonomske odnose i regionalnu suradnju RS-a Zlatanom Klokićem potpisati memorandum o suradnji RS-a i Južne Osetije.\nBošnjački službenici u RS-u su, 5. siječnja, podnijeli apelaciju Ustavnom sudu BiH za ocjenu ustavnosti Zakona o "Danu RS-a", jer ga smatraju neprihvatljivim.\nDodik: Referendum je pravo RS i novi Ustav ćemo donijeti na taj način\nUskoro počinje online prodaja "pasoša" Republike Srpske\nSalkić: RS nije, niti će ikada biti 'srpska država'


Faktor | Podrška izgradnji centralnog spomen-obilježja u Brezi\nObjavljeno: 21.08.2019. u 13:19\nPozvali su sve institucije, ali i pojedince da se uključe u odbranu naših komandanata i branilaca na sudovima jer se radi o izuzetno skupim procesima za šta su potrebna značajna materijalna sredstva\nFederalni ministar za pitanja boraca Salko Bukvarević održao je sastanak sa predsjednikom Koordinacije boračkih organizacija Armije RBiH Sabahudinom Ramićem, predsjednikom Saveza RVI Federacije BiH Esadom Delićem i predstavnicima boračkih organizacija iz Breze.\nSastanku su prisustvovali Tarik Herco, predsjednik Organizacije porodica šehida i poginulih boraca Breza, Nedžad Škrgić, predsjednik Organizacije RVI "Breza 92", Fehim Muratović, predsjednik Udruženja dobitnika najvećih ratnih priznanja Općine Breza i Fuad Memić, predsjednik Udruženja boraca odbrambeno-oslobodilačkog rata 1992-1995 organizacija demobilisanih boraca Breza.\nOvim povodom razgovarano je o aktuelnoj problematici u oblasti branilačko-invalidske zaštite ali i o izgradnji centralnog spomen-obilježja šehidima i poginulim braniocima u Brezi kao jednom od najznačajnijih projekata. Također, delegacija iz Breze je dala podršku usvojenom Zakonu o pravima deobiliziranih branilaca i članova njihovih porodica te su kazali kako je ovo izuzetan pomak za branioce koji skoro deset godina nemaju zakonsko rješenje.\nIstaknuto je i da je potrebno što prije staviti na dnevni red zakon koji se odnosi na rad boračkih organizacija a koji je već upućen u parlamentarnu proceduru.\nImajući u vidu da se u posljednje vrijeme intenzivira podizanje optužnica protiv komandanata i branioca Armije RBiH prisutni su iskazali punu podršku svim našim braniocima protiv kojih se vode sudski procesi, naglašavajući da su se Armija RBiH i njeni branioci časno branili od agresora. S tim u vezi pozvali su sve institucije ali i pojedince da se uključe u odbranu naših branilaca jer se radi o izuzetno skupim procesima za šta su potrebna značajna materijalna sredstva.\nOvom prilikom gostima iz Breze ministar je poklonio knjigu "33.055 za državu" autora Hasiba Mušinbegovića. Riječ je o monografiji 33.055 poginulih pripadnika Armije RBiH u OOR-u 1992-1995 koja predstavlja spomenik najboljima među nama, onima koji su dali život za svoju državu, državu Bosnu i Hercegovinu i civilizacijske vrijednosti bh. prostora, saopćio je Kabinet ministra Bukvarevića.


Projekat arhitekte Rafaela Vinolya podrazumeva da će Silicijumska dolina uskoro dobiti novi centar.\nArhitekta Rafael Vinoly i kompanija OLIN izložili su ideju transformacije tržnog centra, nakon koje bi nastao čitav jedan novi višenamenski deo grada. Njihov predlog je da se na mestu gde je nekada bio ovaj kalifornijski tržni centar smesti 24.000 metara kvadratnih maloprodajnih objekata, 185.000 metara kvadratnih poslovnog prostora i 800 stambenih jedinica.\nČitav ovaj prostor zauzimao bi površinu od petnaest blokova i predstavljao bi novi centar grada. Ukoliko plan bude odobren, osim novih objekata, na ovom mestu prostiraće se najveći zeleni krov na svetu s površinom od 30 hektara.\nPlanirano je da se na čitavoj zelenoj površini organizuju raznovrsni javni sadržaji, uključujući oko šest kilometara staza za šetanje. One bi prolazile kroz voćnjake, vinograde otvorene amfiteatre i igrališta za decu.\nNe, ovo nije poljana. Ovo je ozelenjen krov zgrade!\nProjekat The Hills at Vallco će, ukoliko bude odobren, dobiti dozvolu u narednih osam meseci i predviđanja su da će nakon završetka dobiti LEED Platinum (Leadership in Energy and Environmental Design) sertifikat.\nPročitajte i kako nova regulativa u Francuskoj obavezuje investitore da svi krovovi moraju biti pokriveni rastinjem ili solarnim panelima.\n#Cupertino's Vallco #LEED Platinum #najveci zeleni krov na svetu #OLIN #Rafael Viñoly #The Hills at Vallco #zeleni krov


U Šapcu održan prvi protest „Jedan od pet miliona“ – Podrinske\nU Šapcu održan prvi protest „Jedan od pet miliona“\nProtest „Jedan od pet miliona“ održan je večeras u Šapcu. Prisutnima se na platou ispred glavne pošte u centru grada u 18 sati obratio karikaturista Predrag Koraksić Koraks, aktuelni predsednik Čivijaške republike, koji je kratko, u svom stilu, uz osmeh, rekao: „Hvala na prijateljstvu“ i dodao: „Vučiću, shvati, nećemo stati“.\nPoljoprivrednik iz Štitara Dušan Tufegdžić, jedan od organizatora protesta, podsetio je da je istog dana kada je prijavio organizaciju protesta nadležnima, finansijska inspekcija pokucala na vrata piljarnice u njegovom vlasništvu, čemu je, kako je rekao, prethodila najava u vidu medijskog linča na pojedinim portalima pod kontrolom vlasti.\nOn ih je pozvao da slobodno prekontrolišu i njegovo gazdinstvo, budući da je u sistemu PDV- a i poručio da se ne plaši pritisaka i pretnji.\nOrganizatori protesta ponovili su zahteve: pet minuta na RTS- u za proteste, jednako izveštavanje o svim političkim opcijama na Javnom medijskom servisu, pronalazak počinilaca i nalogodavaca ubistva predsednika Inicijative SDP Olivera Ivanovića i nalogodavaca napada na novinara Milana Jovanovića, ostavka ministra unutrašnjih poslova Nebojše Stefanovića i da se obrazloži detaljan plan za Kosovo. Spisku zahteva dodali su i one iz oblasti poljoprivrede, naglašavajući da je krajnje vreme da vlast počne da misli na selo.\nNakon obraćanja, učesnici i okupljeni građani otpočeli su protestnu šetnju ulicama Kneza Miloša, dr Andre Jovanovića, Cara Dušana, Trg Đačkog bataljona, Laze Lazarevića, Stojana Novakovića, Koste Abraševića i Masarikova. Protest je završen na platou ispred Stare robne kuće uz aplauze učesnika i poruku da će se sledeće nedelje ponovo naći na istom mestu, a tačan termin biće naknadno objavljen.


► Građani na referendumu u Starom gradu se izjasnili protiv projekata na toj\nNa referendum je izašlo 11.960 građana ili 21,70 odsto.Večeras su u Ustanovi kulture "Stari grad" objavljeni rezultati referenduma. Na pitanje da li podržavaju proširenje pešačke zone i ukidanje linija javnog prevoza u zoni oko Trga republike i ulica Vase Čarapića i Studentski trg i ukidanje kolovoza za javni saobraćaj i parking mesta u zoni oko Obilićevog i Topličinog venca, 10.398 građana ili 87,12 odsto se izjasnilo protiv, dok je tu opciju podržalo 1.537 ili 12, 88 odsto.\nGrađani su se izjasnili i protiv uvođenja trolejbuskog saobraćaja u zoni oko ulica Gundulićev venac, Venizelesova, Žorža Klemensoa sa 87,02 odsto ili 10.385 građana, dok je 12,98 odsto građana ili 1.550 se izjasnilo da podržava taj projekat.\nNa pitanje da li podržavaju izgradnju žičare na Kalemegdanu 10.817 ili 90,64 odsto građana se izjasnilo da ne podržava izgradnju gondole, dok je 1.118 ili 9,36 odsto građana podržalo taj projekat.\nPredsednik opštine Stari Grad Marko Bastać rekao je novinarima po objavljivanju rezultata da će sutra te rezultate odneti gradonačelniku Beograda Zoranu Radojičiću i da od njega očekuje da reaguje na "volju građana".\nOn je naveo da su blokade radova "urodile plodom i da je Trg republike koji je bio predviđen da bude zatvoren za saobraćaj, ostati otvoren uprkos ranijoj izjavi zamenika gradonačelnika Gorana Vesića".\n"Mi smo kroz sve te blokade i kroz ovaj proces izjašnjavanja građana uspeli da se izborimo da se vrati saobraćaj preko Trg republike, podatak da dnevno prođe 60.000 vozila je rezultat kolapsa u ovom momentu u gradu jer tih 60.000 vozila ne može da prođe preko Trga republike", rekao je Bastać u Ustanovi kulture "Stari grad".\nBastać je kazao da je sledeći korak da "obezbede vraćanje trolejbuskog saobraćaja u Vasinoj ulici", kao i da, kada se radi o izgradnji gondole na Kalemegdanu, da je tu evidentno da su i stručna javnost i građani "vrlo jasno rekli ne" i da je to stvar do koje, kako kaže, ne sme nikada da dođe.\n"Prvo su nam se smejali, neki su nas vređali, napadali, neki su nas čak gađali kamenicama. Mojim saradnicima i meni su pretili mnogobrojnim krivičnim i prekršajnim prijavama, ali sve se na kraju isplatilo", rekao je Bastać.\n"Nismo im dozvolili da izgrade žičaru na Kalemegdanu i sve su to pobede građana koji su odlučili da se bore, mi smo tu uvek da štitimo njihove interese i ja sam ponosan na naše zajedničke pobede i danas smo pobedili i pored toga što su osporavali pravo građana da učestvuju u procesu odlučivanja", rekao je Bastać i dodao da su i pored "medijske blokade koja je bila prisutna, uspeli da sprovedu referendum".\nPredlog zakona o referendumu koji predviđa ukidanje cenzusa za referendum ni na koji način ne može uticati na promenu državnih granica, izjavio je za današnje izdanje Politike nekadašnji...\nPredsednik Demokratske stranke Srbije Miloš Jovanović ocenio je danas da je najavljeno donošenje novog Zakona o referendumu i narodnoj inicijativi u funkciji planirane promene Ustava i...


Policajac je teško povređen kada ga je "seat kordobom" beranskih registarskih oznaka udario sugrađanin Armin Dedeić (27), koji je uhapšen odmah posle udesa. Posle lišavanja slobode, Dedeić je odmah priveden u Osnovno državno tužilaštvo, koje ga tereti da je počinio teško krivično delo ugrožavanja bezbednosti saobraćaja. Na saslušanju pred tužiocem, koji je naredio njegovo zadržavanje, tvrdio je da nije primetio saobraćajca, koga je posle udara nosio na haubi automobila punih dvadesetak metara. Inače, mesto na kojem je došlo do teškog povređivanja policajca dobro je osvetljeno. (Novosti)\n+3 # Haso ko mi ukrade ni 2017-11-15 13:15\nNaši saobraćajci se trude na budu što manje primijećeni prilikom kontrole saobraćaja nerijetko iskaču iza žbunja više mi liče na drumske razbojnike nego na nekog ko odrzava red


Naoružana grupa u Jerevanu oslobodila dvojicu talaca - 23.07.2016, Sputnik Srbija\nNaoružana grupa u Jerevanu oslobodila dvojicu talaca\nNaoružana grupa koja je zauzela policijsku stanicu u prestonici Jermenije oslobodila je dvojicu talaca, izjavio je poslanik Narodne skupštine Nagorno-Karabaha... 23.07.2016, Sputnik Srbija\n11:09 23.07.2016 (Osveženo: 11:36 23.07.2016)\nNaoružana grupa koja je zauzela policijsku stanicu u prestonici Jermenije oslobodila je dvojicu talaca, izjavio je poslanik Narodne skupštine Nagorno-Karabaha Vitalij Balasanjan, koji je bio posrednik u pregovorima sa otmičarima.\n„Dvojica pripadnika policije oslobođeni su iz policijske stanice bez bilo kakvih uslova“, rekao je Vitalij Balasanjan u programu lokalne televizije „Šant“.\nOn je potvrdio da je će u neutralnoj zoni pod kontrolom policije i Službe nacionalne bezbednosti biti stvoren pres-centar za pružanje informacija u 24-časovnom režimu. Nakon toga će biti oslobođeni poslednja dvojica talaca — zamenik šefa policije Jermenije general-major Vardan Jegijazarjan i zamenik načelnika policije Jerevana pukovnik Valerij Osipjan.\n„To nije razmena, već korak u susret svima nama tokom mog posredništva“, dodao je Balasnjan.\nRanije je o nameri da oslobode preostale taoce televiziji Gala“ saopštio predstavnik grupe Varužan Avetisjan.\nGrupa koja drži taoce zahteva oslobođenje lidera radikalnog opozicionog Fronta narodnog spasenja Žirajra Sefiljana, jednog od učesnika u nagornokarabaškom konfliktu.


Kim Darok: Iznuđena ostavka - Ljudi - Dnevni list Danas\nPočetna » Ljudi » Kim Darok: Iznuđena ostavka\n0Piše: Marija Kojčić 12. jula 2019. 13.16 Izmenjeno: 13.17\nFoto:EPA-EFE MICHAEL REYNOLDS\nUsledio je niz Trampovih komentara u kojima je Daroka, između ostalog, označio kao „pompeznu budalu“, pošto je pre toga zapretio da će prekinuti odnose administracije SAD sa ovim britanskim diplomatom. U obrazloženju svoje ostavke, Darok navodi da Trampove uvrede na njegov račun znače da on ne može da nastavi da obavlja svoj posao.\nDarok je za britanskog ambasadora u SAD imenovan početkom 2016, a samo nekoliko meseci kasnije Dauning strit je njegov tamošnji rad ocenio kao odličan. U Vašingtonu je prvi put stupio na mesto ambasadora, ali iza sebe ima više od trideset godina dugu karijeru u diplomatiji.\nDiplomatskoj službi se pridružio 1977. Od tada je u Forin ofisu bio na različitim pozicijama, uključujući poziciju šefa Odeljenja za zemlje Jadrana za vreme Dejtonskih pregovora, a radio je i kao privatni sekretar ministra zaduženog za Bliski istok, kontrolu naoružanja i zemlje Istočne Evrope.\nGodine 1989. je poslat u Rim kao prvi sekretar u tamošnjoj ambasadi. Nakon četiri godine se vratio u London i kasnije bio imenovan za zamenika šefa odeljenja za Evropsku uniju u ministarstvu i od tada će godinama raditi na pitanjima u vezi sa EU.\nJedno vreme je proveo u Briselu kao savetnik stalne misije Ujedinjenog Kraljevstva u EU. Po povratku u London je bio šef odeljenja za odnose s medijima u Forin ofisu, 2000. je postavljen za direktora, a 2003. za generalnog direktora Odeljenja za poslove EU. Naredne godine je postao savetnik za pitanja EU tadašnjeg premijera Tonija Blera.\nU Brisel ponovo odlazi 2007. kao stalni predstavnik Ujedinjenog Kraljevstva u EU. U januaru 2012. je imenovan za savetnika za nacionalnu bezbednost tadašnjeg premijera Dejvida Kamerona.\nPitanja na kojima je radio bezbednosni tim koji je predvodio obuhvatala su uspon Islamske države u Iraku i Siriji, rusku vojnu intervenciju na Krimu, nuklearnu pretnju Irana i pad Vlade u Libiji. Sa te funkcije je i otišao na ambasadorsko mesto u SAD.\nKim Darok je rođen 1954. u Južnom Stenliju, okrug Daram. Studirao je zoologiju na Univerzitetu Daram.\nbritanski ambasador, Kim Darok, SAD, Velika BritanijaBeograd


Projekat od 460.000 KM: Rekonstrukcija stadiona u Goraždu ipak naredne godine – Sport Centar Projekat od 460.000 KM: Rekonstrukcija stadiona u Goraždu ipak naredne godine – Sport Centar\nProjekt rekonstrukcije pomoćnog stadiona u goraždanskom naselju Prvi maj, iako najavljen u ovoj, trebao bi biti realizovan u narednoj godini – kazao je član Izvršnog odbora Nogometnog saveza BiH Muhidin Raščić.\nPo njegovim riječima, time je NSBiH koji u najvećoj mjeri finansira ovaj projekt, ostavio dovoljno vremena da se u lokalnim budžetima za 2020. godinu planiraju nedostajuća sredstva.\n“Na sastanku koji smo imali sa premijerkom i gradskom upravom zamolili su nas da taj projekt zaledimo do iduće godine. Mi smo to ispoštovali, tako da ćemo biti zadnji ili predzadnji kanton u kojem će se realizovati ovaj projekt iz razloga što se nije zaokružila kompletna finansijska konstrukcija. Dobili smo obećanje tada od premijerke da će sredstva biti planirana u budžetu za narednu godinu“, kazao je Raščić.\nResorni kantonalni ministar Arman Bešlija potvrdio je da je u Nacrtu budžeta BPK koji je usvojila kantonalna Vlada, za ovaj projekt planirano 70.000 KM. U Nogometnom savezu očekuju da će svoj dio obaveza ispoštovati i Grad Goražde u smislu obezbjeđenja sredstava i provedbe tenderske procedure.\n“U NSBiH se čeka signal grada da se počne raditi i zamolio bih gradonačelnika odnosno sve institucije da se provede tender, pošto imaju parametri šta se treba raditi, tako da ne čekamo iduću godinu i da počnemo sa zemljanim radovima. Ako prođe ovaj projekt na najbolji način uz podršku grada i kantona, mi bi se poslije mogli obratiti NS da tržimo sredstva za neke manje reflektore, tako da bi stadion bio osposobljen za cjelodnevnu upotrebu”, ističe Raščić.\nUkupna vrijednost projekta rekonstrukcije pomoćnog stadiona je oko 460.000 KM, a posredstvom UEFA-e, NSBiH za ovaj projekt obezbijedio je 260.000 KM, dok je učešće lokalne zajednice oko 200.000 KM.\nGrad Goražde je među 15 lokalnih zajednica koje su aplicirale, a potom odabrane od Nogometnog saveza za realizaciju ovog značajnog projekta. Za razliku od Goražda, on je u nekim gradovima već okončan, dok je u drugim realizacija u toku.\nmuhidin rascicnogometni savez bih\nPokrenuta krivična prijava protiv Mileta Kovačevića, prijeti mu i doživotna suspenzija iz fudbala\nDžemidžić: Pored terena s vještačkom travom, Goražde će dobiti i pripadajuće golove\nAutor: FENA, feb 26, 2020\nStarčević i dalje ne može biti imenovan za selektora mlade reprezentacije, ali već prati igrače\nPrisustvovali svi osim NK Čelik: Klubovi Premijer lige na sastanku sa predstavnicima NSBiH\nDžemidžić: Svi premijerligaši od naredne sezone morat će imati reflektore na svojim stadionima


ФОЖ: Напади на жене озбиљна претња за друштвo | Socijalistička partija Srbije\nFOŽ: Napadi na žene ozbiljna pretnja za društvo Beograd\nŽene socijalistkinje Beograda osudile su danas sve učestalije napade na žene i uvrede koje su upućene ženama koje obavljaju javne funkcije i istakle da te napade smatraju ozbiljnom pretnjom za društvo u Srbiji.\nPredsednica Gradskog foruma žena Socijalističke partije Srbije Stefana Miladinović navela je da je uvreda Sergeja Trifunovića upućena novinarki Srpskog telegrafa još jedan u nizu napada na žene kojima svedočimo u poslednjih nekoliko meseci, a koji su, nažalost, postali deo svakodnevnice.\n“To je ozbiljna pretnja za naše društvo, posebno polazeći od toga da čaša puna verbalnog ponekada može da se prelije u fizičko nasilje”, kazala je Miladinović na konferenciji za medije.\nNavela je da je očigledno da svakodnevna borba protiv diskriminacije nije dovoljna, već da je danas trend da “sočnija uvreda ima veći broj lajkova”.\nKako kaže, ispostavlja se da broj lajkova na društvenim mrežama predstavlja mernu jedinicu popularnosti i uticaja u društvu.\n“Ovaj talas napada kulminira u nasilje”, ističe Miladinović i dodaje da socijalistkinje posebno brine ćutanje onih koji “krijući se iza građanskih protesta obmanjuju i javnost u Srbiji i građane sa kojima šetaju”, to je slika i prilika ”kako mali Perica zamišlja demokratiju”.\n“Sve uvrede koje pojedinačno ili zajednički i Đilas i Obradović, Veselinović, Jeremić, Trifunović i ostali ispaljuju u javnosti refleksija su njihove politike i potvrda da oni nisu lideri opozicije, već da predstavljaju savez mizoginih”, kaže Miladinović.\nDodaje da posebno zabrinjava odsustvo reakcije žena iz opozicionih stranaka koje, kaže, umeju da budu jako bučne u osudi i nasilja i uvreda, ali očigledno selektivno.\n“Ta politička pilula dvostrukih standarda jednom je prošla kod građana Srbije i na sreću 2012. godine građani su je kaznili”, kaže Miladinović.\nPrvi, bilo koji, naredni izbori, kad god oni budu bili, pokazaće šta zaista građani i građanke Srbije misle o politici i onome što govore predstavnici jednog dela opozicije.\n“Pokazaće se šta zapravo misle o tvitovima iza kojih se kriju predstavnici opozicije, o čupanju mikrofona, upadanju u kabinete, o vređanjima, pozivima na linč i svemu čemu svedočimo u poslednjih par meseci”, navodi.\nMiladinović kaže i da socijalistkinje, za razliku od žena iz opozicionih stranaka, pripadaju drugačijoj političkoj grupaciji, čiji lideri – predsednik SPS Ivica Dačić i predsednik SNS Aleksandar Vučić, nikada nisu ponižavali, niti vređali žene, niti su omalovažavali ili vređali svoje političke protivnike na ličnoj osnovi.\n“Mi predstavljamo onu drugu opciju koja promoviše rodnu ravnopravnost, koja afirmiše žene u političkom životu i to ne deklarativno, već pozicijom i predsednice Vlade, predsednice Skupštine, brojem ministarskih stolica u Nemanjinoj 11, predstavljamo onu grupaciju koja promoviše rad žena na različitim pozicijama i na republičkom i na lokalnim nivoima”, kaže Miladinović.\nKategorije: Beograd|Forum žena


Jaguar privremeno obustavlja proizvodnju električnog modela I-Pace\n12 Feb 2020 - 00:01 Vesti Link\nElektrična mobilnost je lepa ideja, ali u praksi na mnogim elementima tog projekta treba da se radi. Pojavila se tako vest da Jaguar privremeno, na nedelju dana, zaustavlja proizvodnju modrela I-Pace zbog toga što nema baterija.\nOvaj crossover se proizvodi u austrijskom Gracu, a baterije dostavlja korejski LD Chem, čija fabrika u Poljskoj ne može da se nosi s povećanom potražnjom. Zbog toga dolazi i do zastoja u proizvodnji Audi e-trona i Mercedes-Benza EQC, piše Revija HAK.\nOno što zabrinjava je da su prodajne brojke svih navedenih automobila relativno skromne (prošle godine prodato je 18.000 I-Pacea), a fabrika baterija ne uspeva da radi u skladu s rokovima i traženim kapacitetima. Videćemo šta nosi budućnost kad će i potražnja za električnim automobilima rasti…


U Skupštini Srbije počeo je sastanak u okviru prve runde međustranačkog dijaloga pod pokroviteljstvom EU U Skupštini Srbije počeo je sastanak u okviru prve runde međustranačkog dijaloga pod pokroviteljstvom EU.\nMeđupartijski dijalog vlasti i opozicije, uz posredovanje Evropskog parlamenta, nastavljen je danas u Skupštini Srbije. Dijalog se odvija uz posredovanje bivših poslanika Evropskog parlamenta Knuta Flekenštajna i Edvarda Kukana, koji ni danas nije u Beogradu.\nNastavljen međustranački dijalog u Skupštini Međustranački dijalog o izbornim uslovima, uz posredovanje EP, u kojem učestvuju izaslanik EP Knut Falkenštajn, parlamentrane i vanparlamentarne stranke, kao i predstavnici nevladinih organizacija, nastavljen je danas u zgradi "stare" ...\nU zgradi Skupštine Srbije u Beogradu počeo je drugi sastanak o izbornim uslovima predstavnika vlasti i opozicije, uz posredovanje evropskih parlamentaraca. Kako javlja reporterka N1, u zdanje u Ulici kralja Milana, nešto pre 9 sati, ušli su predstavnici Srpske napredne stranke ...\nUz posredovanje Evropskog parlamenta, danas se u Skupštini Srbije održava druga runda dijaloga vlasti i opozicije o izbornim uslovima. Kako je javio reporter agencije Beta, sastanku prisustvuju bivši poslanik EP Knut Flekenštajn i šef Delegacije EU u Srbiji Sem Fabrici dok ...\nNastavljen međupartijski dijalog\nMeđupartijski dijalog vlasti i opozicije, uz posredovanje Evropskog parlamenta, nastavljen je u Skupštini ...\nTeme su veoma bitne... Drugi sastanak o izbornim uslovima predstavnika vlasti i opozicije, uz posredovanje evropskih parlamentaraca u Skupštini Srbije u Beogradu počeo je u 9 časova. Tema sastanka biće mediji, REM, edukacija birača, birački spiskovi i finansiranje političke ...\nZavršen prvi sastanak vlasti i opozicije uz posredstvo evropskih parlamentaraca\nPrvi sastanak o izbornim uslovima predstavnika vlasti i opozicije, uz posredstvo evropskih parlamentaraca u Skupštini Srbije u Beogradu završen je večeras. Kako je rečeno, drugi sastanak je zakazan za sutra u devet sati.\nTadić (SDS): Neću učestvovati sutra na sastanku, moraju da učestvuju svi opozicioni predstavnici\nPredsednik Socijaldemokratske stranke (SDS) Boris Tadić saopštio je danas da on sutra neće prisustvovati drugom sastanku vlasti i opozicije sa predstavnicima Evropskog parlamenta (EP) o izbornim uslovima i istakao da je došao da prenese predstavnicima EP da u tim razgovorima ...


Bez novoobolelih u srpskim sredinama\nNa severu Kosova u poslednja 24 sata nije registrovan nijedan novooboleli od Kovid-19, a dva lica su izlečena, saopšteno je danas iz Štaba za vanredne situacije opštine Kosovska Mitrovica.\nIz Štaba je saopšteno da su izlečena dva lica iz Leposavića.\nDo sada je u srpskim sredinama na Kosovu od Kovid-19 ukupno obolelo 116 osoba, devet je preminulo, a 99 je izlečeno.\nPo opštinama, u Kosovskoj Mitrovici je 43 obolelih od Covid-19 (troje preminulo, 40 izlečenih), u Zvečanu 25 (jedan preminuo, 24 izlečenih), u Zubinom Potoku 24 (jedan preminuo, 20 izlečenih) i u Leposaviću 24 (četvoro preminulo, 15 izlečenih).\nU Studentskom centru u Kosovskoj Mitrovici smeštena su tri pacijenta sa lakšom kliničkom slikom, dok se u mitrovačkom KBC-u nalaze četiri pacijenta sa umerenom kliničkom slikom.\nU KC Kragujevac smešten je jedan pacijent oboleo od Kovid-19.\n22.09.2020 Građani nezadovoljni modelom nastave u školama (288)\n22.09.2020 Opština Gračanica obezbedila školski pribor za prvake (125)


Unapređenje efikasnosti rada Osnovnog suda u Bečeju\n09/01/2019 Tanja Drapšin osnovni sud bečej\nU oviru projekta EU za Srbiju kao podrška Vrhovnom kasacionom sudu koji finansira Evropska unija u bečejskom Osnovnom sudu predstavnici ovog projekta predstavili su svoj program podrške procesu uvođenja medijacije kao forme rešavanja sporova koji ima za cilj da doprinese unapređenju pravosudnog sistema. Ključne oblasti i ciljevi ovog projekta su smanjenje broja starih predmeta i usaglašavanje sudske prakse u oblasti uspostavljanja efikasnijih baza podataka, dugoročnog obrazovanja, normativa.\nBečejski Osnovni sud je u prethodnih nekoliko meseci uveo praksu da se jedan deo starih i često veoma kompleksinih predmeta rešava medijacijom što se pokazalo veoma uspešnim. O ovom načinu rešavanja sporova pisali smo u nekoliko prethodnih brojeva.\nPrema rečima sudije Borke Korenoj ovo je veoma efikasan način rešavanja sporova jer su sudski troškovi višestruko manji, smanjuje se broj starih sporova ali je i veoma važan za učesnike u sporu, na ovaj način se pacifizuju odnosi jer stranke same dođu do kompromisnog rešenja, advokati i sudije su samo medijatori. Borka Korenoj je naglasila i da je dužnost svakog sudije i advokata da strankama “ponude” ovaj način rešavanja spora na početku procesa i da je to u bečejskom sudu postala stalna praksa. Ovaj sud je otvorio i info pult koji je predviđen da građanima da sva potrebna objašnjenja o samom procesu medijacije.\n„Nis“ radi istraživanja u bečejskom ataru o mogućim novim izvorištima nafte →


Džindić: Bit će riješeni problemi 13 radnika banovićkog Borca – Biznis.ba\nNaslovnaBiHDžindić: Bit će riješeni problemi 13 radnika banovićkog Borca\nDžindić: Bit će riješeni problemi 13 radnika banovićkog Borca\nobjavljeno 26. jun 2019. u 16:57\nBit će riješeni problemi 13 radnika firme Borac iz Banovića, izjavio je za Fenu federalni ministar energije, rudarstva i industrije Nermin Džindić koji je popodne primio predstavnike te grupe.\nDžindić je pojasnio da će za pet radnica u toku sedmice biti provjereno je li novac uplaćen iz Vlade FBiH prema Zavodu PIO vraćen na račun Vlade. Novac bi trebalo ponovno vratiti i zamoliti da Vlada Tuzlanskog kantona zbog čije je nebrige, po Džindićevim riječima, novac vraćen na račun Federalne vlade , uplati u razumnom roku dio doprinosa za zdravstvo za ovih pet uposlenica Borca kako bi mogle otići u penziju.\nPreostalih osam radnika će iz Džindićevog kabineta biti obaviješteni telefonom o datumu drugog kruga javnog poziva za uvezivanje radnog staža, koji bi trebalo da uslijedi za mjesec ili mjesec i po dana.\nPo Džindićevim riječima, nema razloga za brigu jer je obaveze za njih moguće izmiriti od novca planiranog za ovu godinu u federalnom budžetu za uvezivanje radnog staža.\nOd planiranih devet miliona KM, u prvom krugu neće biti utrošeno ni dva miliona jer većina onih koji su se javili nisu dostavili urednu dokumentaciju, pojasnio je ministar.\nGrupa od 13 radnika firme Borac iz Banovića, od kojih je 12 žena, doputovala je danas u Sarajevo i došla ispred sjedišta Federalne vlade tražeći rješenje za problem što ne mogu otići u penziju zbog neizmirenih svih doprinosa za penzijsko i zdravstveno osiguranje.\nRješenje problema su radnici odlučili potražiti u Sarajevu jer im je u Tuzli, kako su neki navodili, rečeno da je njihova firma od federalnog značaja.\nPrije nego što ih je primio ministar Džindić i ponudio rješenje, grupa je, noseći transparente, izjavljivala da njeni predstavnici neće otići s tog mjesta dok problem ne bude riješen.


PANDEMIJA PRVA BRIGA: Novi lider nemačke CDU Armin Lašetg o prioritetima države | Novosti.RS\n- Zbog nužnosti da evropske države deluju zajedno u jedinstvenom frontu, granice Evrope treba da ostanu otvorene - rekao je čelnik najveće nemačke stranke, čiji su nedavni izbor sa zanimanjem ispratili politički lideri dobrog dela sveta.\nLašetov komentar odnosio se, u stvari, na zahteve koje je Evropska komisija, u situaciji rapidnog širenja novih sojeva korone, podnela u ponedeljak Briselu. Zahtevane su dodatne mere na granicama, kako unutar EU tako i na spoljnim međama.\n- Testiranje mora da bude obavezno za sve putnike koji ulaze u EU, PCR test za ulazak u EU mora biti star najviše 72 sata - istakla je Ilva Johanson, komesarka za unutrašnja pitanja. - Samoizolacija, karantin i praćenje kontakata do 14 dana moraju se primeniti na putnike koji dolaze iz trećih zemalja, u kojime je primetna cirkulacija novih sojeva virusa.\nLašet je izjavio u ponedeljak da neće ponovo razmatrati svoju podršku gasovodu "Severni tok 2", uprkos protivljenju SAD i opozicije u EU da se projekat završi. On je pozvao na oslobađanje Navaljnog, ali kada je u pitanju domaće snabdevanje energijom, Lašet je rekao da Nemačka odlučuje.\nOn je istakao da su Nemačka i Rusija održavale akademske i poslovne veze čak i na vrhuncu Hladnog rata.\nNa pitanje novinara šta će još biti prioritet u spoljnoj politici, Lašet je odgovorio: "Svakako saradnja sa SAD". Novi američki predsednik DŽozef Bajden dozvoljava nastavak multilateralne politike i zajedničke platforme prema Kini, ocenio je upravo izabrani šef demohrišćana. On je pozdravio povratak SAD u Svetsku zdravstvenu organizaciju, kao i stopiranje povlačenja američkih trupa iz Nemačke.\nArmin Lašet CDU korona u Nemačkoj korona virus u Nemačkoj


Evropska komisija objavila Izveštaj o primeni EU propisa u zemljama članicama za 2017. godinu | RERI\nEvropska komisija (“Komisija”) je dana 12.07.2018. godine objavila godišnji izveštaj o primeni EU propisa u državama-članicama EU (“Izveštaj”).\nIzveštaj koji se objavljuje u tekućoj, za prethodnu godinu, tradicionalno izlazi još od 1984. godine, to jest, od vremena Evropske ekonomske zajednice. Izveštaj se sačinjava tako što Evropski parlament podnosi Komisiji zahtev za sastavljanje Izveštaja, nakon čega Komisija pristupa njegovoj pripremi, te nakon što sastavi konačnu verziju Izveštaja, isti prosleđuje Evropskom parlamentu na usvajanje.\nOvlašćenja EU institucija su podeljena, pa tako Komisija ima ovlašćenje da podnese predlog za usvajanje određenog akta, nakon čega Evropski parlament i Evropski savet odlučuju o tom predlogu. Ukoliko je predlog usvojen, Komisija sprovodi primenu propisa, odnosno njegovu adekvatnu implementaciju od strane država – članica EU. Ukoliko neka od država ne sprovodi adekvatnu implementaciju određenog EU propisa, Komisija ima ovlašćenje da protiv te države pokrene postupak.\nGlavni zaključci iz Izveštaja\nU izveštaju je, kao najznačajniji element za primenu propisa EU od strane država – članica, istaknuta saradnja između Komisije i država, a Komisija kao dobar primer ove saradnje navodi usvajanje GDPR uredbe (Regulation (EU) 2016/679).\nDržave–članice se podstiču da transponuju EU propise “pravilno i bez odlaganja”, jer to predstavlja jedini način da EU ispuni postavljene ciljeve jačanja konkurentnosti, kroz stvaranje zadovoljavajućeg pravnog okvira i podršku biznisu i otvaranju novih radnih mesta.\nBroj novih postupaka protiv država – članica zbog kašnjenja u implementaciji EU propisa je u opadanju. Naime, taj broj je samo u odnosu na prošlu godinu manji za 34%. Ukupno, broj postupaka koji se vode protiv država-članica (po svim osnovama) opao je za 6% u odnosu na prošlu godinu. I pored toga, Komisija je započela i neke nove postupke protiv država – članica koje nisu transponovale Direktive o upotrebi plastičnih kesa, o otpadu, o upotrebi putničkih vozila, itd.\nNajviše postupaka protiv država – članica, zbog kašnjenja u transponovanju EU propisa, je pokrenuto protiv Belgije, Kipra i Portugala, a najmanje protiv Italije, Danske i Mađarske. Najviše postupaka protiv država – članica, zbog pogrešne transpozicije i/ili pogrešne primene EU propisa je pokrenuto protiv Španije, Italije i Nemačke, dok je protiv Danske pokrenuto najmanje ovakvih postupaka.\nKada govorimo o oblastima, ovakvi postupci se najčešće pokreću u oblastima transporta, životne sredine, finansija, tržišta kapitala, itd.\nTakođe, vidljivi su novi trendovi kada je u pitanju strategija Komisije u vezi sa pokretanjem i vođenjem postupaka. Komisija se obavezala da će ubuduće biti “taktičnija prilikom sprovođenja EU propisa”, tako što će “zatvoriti one predmete, za koje u političkom smislu postoji opravdanje za tako nešto”, navodeći da je to slučaj sa slučajevima nekolicine država – članica, u oblasti igara na sreću.\nPored toga, istovremeno, Komisija se zalaže za jačanje kaznene politike, načelo nametanja novčanih kazni u paušalnom iznosu, kao i za periodične novčane kazne u slučaju nepravovremenog transponovanja direktiva od strane država članica.\nENERGETSKA UNIJA I ODRŽIVI RAZVOJ\nEvropska energetska unija (“Energetska unija”) omogućava slobodan protok energije u okviru EU, kako bi bila omogućena dostupna i čista energija za domaćinstva i privredne subjekte. Pored ovoga, Energetska unija podržava razvoj novih tehnologija i infrastrukture, a sve u cilju smanjenja računa domaćinstava i kreiranja novih radnih mesta. Glavni cilj Energetske unije je da osigura održivu potrošnju energije, smanjenjem emisija gasova sa efektom staklene bašte i smanjenjem upotrebe fosilnih goriva.\nI Direktiva o energetskoj efikasnosti i Direktiva o energetskim performansama zgrada propisuju i pružaju informacije neophodne za potrošače i njihove potrebe. Protiv nekoliko država – članica EU je tokom 2017. godine pokrenut postupak za kažnjavanje, iz razloga što nisu izvršile implementaciju ovih direktiva.\nKomisiji je jedan od glavnih prioriteta u prošloj godini bio da transponuje propise koje se tiču sigurnosnih mera u oblasti naftnih i gasnih operacija na vodi.\nKomisija je pokrenula nekoliko postupaka protiv država – članica EU, iz razloga što nisu, pravovremeno, implementirale izmene i dopune Direktive o nuklearnoj bezbednosti.\nJedna od mera kojima Komisija planira punu implementaciju Pariskog sporazuma, jeste smanjenje emisija štetnih gasova, koje emituju zemlje članice EU, za najmanje 40 % ispod nivoa ’90, do 2030. godine, odnosno, da od država – članica zahteva punu implementaciju postojećeg klimatskog pravnog okvira.\nPored toga, Komisija je inicirala postupke protiv većine država – članica (izuzev njih pet), iz razloga što nisu transponovale Direktivu o kvalitetu goriva. Pomenuta direktiva se bavi pitanjem emisije gasova sa efektom staklene bašte, zahtevajući od snabdevača gorivom motornih vozila smanjenje ovih emisija.\nNadalje, Komisija je preuzela različite mere kako bi osigurala da države – članice postupaju u skladu sa Direktivom o geološkom skladištenju ugljen – dioksida i Uredbom o fluorisanim gasovima iz staklene bašte.\nKrajem 2017. godine usvojen je i takozvani “clean mobility package”, kojim se promoviše upotreba električnih vozila. Pored ovoga, Direktivom o raspoređivanju alternativnih goriva bi trebalo da se uspostavi zajednička pravna regulativa kojom se propisuje veća upotreba alternativnih goriva širom Evrope, dok se istovremeno smanjuje upotreba fosilnih goriva u transportu. Ovu Direktivu, međutim, 21 država – članica EU nije implementirala, te je protiv njih pokrenut postupak.\nGlavna tema u vezi sa životnom sredinom i dalje je zagađenje vazduha. Izveštaj apostrofira da zagađenje vazduha “prouzrokuje više smrtnih slučajeva nego saobraćajne nezgode”.\nTokom prethodne godine pokrenuto je 30 postupaka zbog prekomernog zagađivanja vazduha. Zagađivanje uglavnom nastaje “ljudskim aktivnostima” (transport, industrija, itd.), što uzrokuje probleme sa respiratornim organima i bolesti pluća.\nIzveštajem se države – članice podstiču da poboljšaju svoje sisteme za odlaganje gradskih otpadnih voda, iz razloga što, u slučaju neadekvatnog tretmana, mogu ozbiljno narušiti zdravlje ljudi, prouzrokovati probleme za unutrašnje vode i morsko okruženje.\nKomisija je protiv nekoliko država – članica inicirala postupak iz razloga što iste nisu implementirale revidiranu Direktivu o industrijskim emisijama.\nTrebalo bi još istaći da je u 2017. godini pokrenuto 16 postupaka protiv država – članica koje “nisu usvojile mere za smanjenje korišćenja plastičnih kesa”, a na šta su bile obavezane Direktivom o plastičnim kesama. Ovom direktivom je, između ostalog, predviđeno da države – članice osiguraju da prodavci istaknu cene plastičnih kesa, kao i da države osiguraju limitiranu upotrebu određenog broja plastičnih kesa tokom godine po stanovniku.\nekologijaekolosko pravoEU pravoevropska komisijaPrimena EU propisa\n⟵Zakon o proceni uticaja na životnu sredinu i Zakon o planiranju i izgradnji DA LI SU USKLAĐENI, I ZAŠTO NE?\nPopović: Očekujem odgovornost za stanje vazduha u Srbiji⟶


SAD: Većina birača očekuje da republikanci osvoje Kongres\nDve nedelje uoči izbora na polovini predsedničkog mandata u SAD 4. novembra, većina birača očekuje da Republikanska stranka preuzme kontrolu nad Senatom i, samim tim, potpunu kontrolu nad Kongresom, pokazuje najnovije istraživanje javnog mnjenja AP-GfK.\nAnketa takođe sugeriše da bi najveći broj birača i više voleo da republikanci pobede, ali i da mnogi od njih baš i ne čekaju jedva da glasaju.\nZa većinu birača ekonomija je i dalje glavno pitanje, odnosno 91 odsto njih smatra ga "ekstremno" ili "veoma" važnim, a republikanci u tom domenu imaju veće poverenje birača: 39 odsto njih smatra da bi republikanci bolje vodili taj resor, dok o demokratama to misli 31 odsto.\nNajnovija anketa pokazuje da 55 odsto birača sada očekuje da republikanci osvoje Senat, naspram 47 odsto njih prošlog meseca.\nPored ekonomije, najvažnija državna pitanja za tri četvrtine birača su zdravstvena zaštita, terorizam i pretnje koje predstavljaju Islamska država i ebola.\nKada se radi o spoljnopolitičkim pitanjima, republikanci imaju veće poverenje birača, odnosno 22 odsto njih veruje da bi bolje SAD zaštitila Republikanska stranka, dok za demokrate to veruje samo 10 odsto njih.


Šarić se u CG video sa porodicom\nKonferencija za novinare u Podgorici povodom hapšenja Darka Šarića\nTransfer uhapšenog Darka Šarića u Srbiju obavljen je preko Podgorice kako bi se vidio sa braniocem i porodicom, saopšteno je na konferenciji za novinare u Podgorici.\nŠarić, koji je optužen za šverc droge i pranje novca, uhapšen je u jednoj lationoameričkoj državi, saopštili su crnogorski ministri pravde i unutrašnjih poslova\nSnimak Uprave policije Crne Gore pokazao je dolazak aviona koji je iz, za sada nepoznate države dovezao Darka Šarića u Podgoricu I njegov prelazak u avion Vlade Srbije. Ministar pravde Duško Marković kazao je da je Šarić, koji izgleda bitno drugačije nego ranije, u Crnoj Gori boravio samo sat, koliko je trajao transfer.\n"Jedan od zahtjeva, da bi čitava operacija bila uspješno dovedena do kraja, bio je da Šarić obavi kontakt sa svojim braniocem i porodicom, i to baš u Crnoj Gori. Na zahtjev Vlade Srbije, mi smo tome udovoljili, i to je obavljeno jutros između šest i 30 i sedam sati i 30 minuta na podgoričkom aerodromu”, naveo je Marković.\nOn je rekao da je hapšenje dobra stvar za Crnu Goru, i zbog manipulacija u javnosti da se Šarić skrivao u Crnoj Gori.\n"Danas je to palo u vodu. Danas je pobijedila pravda i istina, i državne institucije u Crnoj Gori mogu biti ponosne na to”, rekao je Marković i naglasio da Crna Gora nije među zemljama u kojima se Šarić godinama skrivao.\nOn je negirao da je Šarić uhapšen prije 15 dana, ali nije mogao da precizira kada se to dogodilo.\n“Njega su preuzeli operativci Srbije na teritoriji jedne latinoameričke države. Znači, nije tačno da je on uhapšen prije 15 dana, i da se čekalo da se ta informacija objavi”, rekao je Marković, dodajući da pretpostavlja da se to desilo juče u toku dana.\nPrema njegovim riječima, ova akcija je potvrda opredijeljenosti i sposobnosti Crne Gore i Srbije da sarađuju na najvažnijim pitanjima bezbjednosti, sa aspekta nacionalnih interesa, i to više niko ne može dovesti u pitanje.\n“S druge strane, čitava akcija ima cilj da razotkrije cijelu mrežu. Samo hapšenje Šarića nije dovoljno, jer on nije sam u tom lancu kriminalne organizacije, i vjerujem da će pravosudni organi Srbije uspjeti da dođu do najvećeg broja njegovih saradnika”, naveo je Marković.\nOn je kazao da nije bilo nikakvog kontakta Šarića sa crnogorskim političarima. Ministar unutrašnjih poslova Raško Konjević kazao je da saradnja nadležnih uvijek daje rezultate, što je potvrdio i ovaj slučaj i saradnja organa Srbije i Crne Gore.\n”Danas je strašno važno da svi zajedno potvrdimo da je pravda ponekad, manje ili više spora, ali je dostižna, i to su pokazali nadležni državni organi Crne Gore i Srbije”, rekao je Konjević.\nOn kazao je da na taj način Crna Gora ispunjava obaveze zajedničkog rada u borbi protiv organizovanog kriminala i pohvalio operativne timove koji su učestvovali u zajedničkoj akciji.


Simex travarica rakija 100ml staklo cena akcija Srbija\nSimex travarica rakija 100ml staklo cene\nTrenutno nemamo slike za Simex travarica rakija 100ml staklo\nEPonuda nije internet prodavnica već Vam omogućava da brzo i lako nađete Simex travarica rakija 100ml staklo po najjeftinijoj ceni. Naš cilj je da kupci budu što bolje informisani o ponudi Simex travarica rakija 100ml staklo na tržištu Srbije. Vrlo lako nalazite željeni proizvod za kategoriju Rakija cene, ne morate da lutate od sajta do sajta za Simex Rakija, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Simex travarica rakija 100ml staklo sa PRODAVCEM. EPonuda ne može da garantuje potpunu tačnost specifikacije i slika za Simex travarica rakija 100ml staklo. Pre kupovine, podatke za Simex travarica rakija 100ml staklo proverite na sajtu PROIZVOĐAČA.


Aleksandar Mitrović postigao i 40. gol, Fulam ide u Premijer ligu\nAleksandar Mitrović, srpski reprezentativac, nastavio je da podiže lestvicu rekorderskog statusa u engleskom Čempionšipu, sa dva gola protiv Prestona stigao je... 19.04.2022, Sputnik Srbija\nMitrović se upisao u strelce već u devetom minutu utakmice protiv Prestona, sjajnom reakcijom posle oduzete lopte.Mitrović je svoj drugi, a ukupno treći gol za Fulam, postigao u 41. minutu, briljantnim udarcem posle dodavanja Harija Vilsona.Mitrović je na 40 utakmica postigao 40 golova i nedostaju mu još samo dva da sruši i apsolutni rekord engleske druge lige koji je 1993. godine postavio Gaj Vitingem.Fulam je pobedio sa 3:0 i učvrstio se na prvom mestu tabele Čempionšipa.\n22:37 19.04.2022 (Osveženo: 01:00 20.04.2022)\nAleksandar Mitrović, srpski reprezentativac, nastavio je da podiže lestvicu rekorderskog statusa u engleskom Čempionšipu, sa dva gola protiv Prestona stigao je do 40 pogodaka u sezoni čime je obezbedio mesto svom timu u elitnoj Premijer ligi za narednu takmičarsku godinu.\nMitrović se upisao u strelce već u devetom minutu utakmice protiv Prestona, sjajnom reakcijom posle oduzete lopte.\nMitrović je svoj drugi, a ukupno treći gol za Fulam, postigao u 41. minutu, briljantnim udarcem posle dodavanja Harija Vilsona.\nMitrović je na 40 utakmica postigao 40 golova i nedostaju mu još samo dva da sruši i apsolutni rekord engleske druge lige koji je 1993. godine postavio Gaj Vitingem.\nFulam je pobedio sa 3:0 i učvrstio se na prvom mestu tabele Čempionšipa.


Najpopularnije platforme za rad od kuce\nUpwork – najpopularnija platforma za rad od kuće\nUpwork je mreža koja ima više od milion i po klijenata sa svih meridijana i trenutno je najpopularnija platforma za freelancing. Pored širokog spektra poslova u različitim sektorima, na ovom mestu moći ćete da radite kratkoročne honorarne poslove, ali i da ostvarite dugogodišnju saradnju sa klijentima. Takođe, imate mogućnost da birate način naplate svojih usluga – po satu, projektu ili na mesečnom nivou. Ovde možete ponuditi svoje usluge: od programiranja, preko izrade sajtova i dizajna, do pisanja ili prevođenja tekstova.\nFreelancer – za ljude sa takmičarskim duhom\nOno po čemu se ova platforma izdvaja jeste nadmetanje za dobijanje poslova. Naime, da biste dobili željeni posao, takmičite se sa drugim kandidatima i na kraju poslodavac bira najbolju ponudu. Ova platforma je idealna za sve one koji se dobro snalaze u online komunikaciji, pa se mogu lakše izboriti sa konkurencijom i dobiti dobro plaćen posao.\nGuru – bogata ponuda najraznovrsnijih online poslova\nUkoliko želite da svoja znanja iz online prodaje i marketinga ponudite svim ljudima do kojih je stigao internet, možda će platforma GURU biti pravo rešenje za vas. Pored klasičnih poslova, nudi i dnevne ponude poslova, koji vam mogu biti izvor dodatne zarade. Ovde, pored standardnih zanimanja, svoje usluge nude i stručnjaci iz oblati finansija i online marketinga.\nToptal – samo za odabrano društvo profesionalaca\nPotpuno drugačiji od drugih, platforma Toptal predstavlja isključivo profesionalce i eksperte u svojim oblastima. Da biste se uopšte našli na ovoj platformi, morate proći niz testova provere znanja. Ukoliko uđete u ovaj krug odabranih stručnjaka, imaćete priliku da radite na projektima vodećih svetskih kompanija, i to za ozbiljne svote novca. Pored toga, imaćete priliku da prisustvujete događajima u organizaciji Toptala, što će vas još bolje pozicionirati u online svetu biznisa.\nFreelance Writing Gigs – kutak za pisce i prevodioce\nNemate posla kao pisac ili prevodilac? Freelance Writing Gigs je odlična opcija za sve one koji umeju sa rečima. Urednici, blogeri, lektori i izdavači na ovom sajtu pronalaze odlično plaćene poslove u online svetu i imaju priliku da svoj talenat unovče. Sajt takođe nudi i mnogo korisnih članaka sa savetima o vođenju blogova i internet biznisu. Portal vam može biti koristan i ukoliko se odlučite da ne zarađujete preko njega jer vam omogućuje da se upoznate sa pravilima pisanja.\nVeštine za uspešnu karijeru na internetu\nSvedoci smo da su danas, pored diplome, neopodni praktično znanje i veštine koji će nam pomoći u poslu na internetu. Ovakvi poslovi će u budućnosti biti sve traženiji, pa je stalna edukacija na ovom polju neophodna ukoliko želite da ispratite sve najnovije trendove. InternetAcademy je obrazovna ustanova koja svojim polaznicima pruža znanja i veštine koji su neophodni za vođenje poslova na internetu. U zavisnosti od programa koji izaberete, možete naučiti sve što treba da znate u vezi sa internet marketingom, online prodajom i promocijom na društvenim mrežama, ali i da steknete sertifikate priznate u celom svetu. Upis nove generacije je u toku. Saznajte koje sve pogodnosti možete ostvariti ako se prijavite sada.\nZašto radne pozicije u digitalu mogu odlično funkcionisati, čak i u vanrednim situacijama?